text:
Kuzodilizwa abavukuzi eFlourspar
2012-10-19 16:32
Johannesburg - Balinganiselwa ku-220 abasebenzi basemayini iFluormin's Witkop fluorspar, eNorth West, abazodilizwa uma kuphela unyaka, kusho inyunyana yabasebenzi iSolidarity.
Inyunyana ithi imayini lena inabasebenzi abangu-225, abangu-38 kubona bangamalungu enyunyana iSolidarity.
Imibiko ithi imayini izama ukwehlisa umkhiqizo, ngalokho iyaphoqeka ukuthi idilize abasebenzi.
Isikhulu kwezezimali enkampanini uJohn Cronje, ukuqinisekisile ukuthi kukhona abasebenzi abazodliwa yizembe, umkhulumeli weSolidarity Moira-Marie Kloppers uthe inyunyana isazohlangana nenkampani kukhulunywe ngokudilizwa kwabasebenzi.
"Uma kukhulunywa nabasebenzi ngezindaba zokudiliza, kumele kuqalwe kubhekwe kuqala ukuthi ayikho yini enye indlela ekungenziwa ngayo kuvinjwe ukudiliza," kusho isitatimende sikaKloppers.
"Abasebenzi bazobhekana nokhisimusi omnyama," kusho uKloppers
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


c: text/html

text:
I-Swine flu ibulale 95 eNdiya
2013-02-08 14:03
New Delhi - Isifo i-swine flu enyakatho neNdiya sesibulale abantu cishe abangu-95 kusukela kuqale unyaka, kubike abezindaba nezikhulu zakuleliya lizwe ngoLwesihlanu.
Babalelwa ku-500 abantu osekubikwe ukuthi bane-H1N1 ezifundeni ezine kuhlanganisa nenhlokodolobha iNew Delhi kanye nesifunda saseRajasthan okuyisona esihlaselwe yilesi sifo kakhulu, kubike iphephandaba iTimes of India.
NgoLwesithathu besekubikwe ukuthi bangu-64 abantu baseRajasthan abashonile, abangu-18 kubikwe ukuthi bashone eHaryana, kuthi abangu-10 ePunjab kanye nabathathu eNew Delhi , kusho imibiko ecaphune izibalo eziphuma ehhovisi lezempilo.
Okhulumela iHhovisi lezeMpilo akakwazanga ukuqinisekisa lezi izibalo okwamanje.
Ucaphume ucwaningo lweWorld Health Organization oluthi isifo i-H1N1 siyabhebhetheka njengoba kuyisikhathi somkhuhlane kanti nokuqubuka kwaso sekubikwe cishe ezweni lonke.
IWorld Health Organisation ike yakhipha isexwayiso ngokuthi kusazoba nokuqubuka kwesifo i-H1N1 kulandela ukuphela kwaso ngo-Agasti 2010, kusho isikhulumi.
- Landela
IzindabaNews24 kuTwitter
- Sapa - AFP

robotstxt: allowed

filter: keep


text:
Uzibulele umfundi ofeyilile
2012-12-05 10:01
Gabisile Ngcobo, The Witness
Durban - Umfundi ka-Grade 10 waseHeather Secondary School ukhethe ukuzibulala ngemuva kokuthola ukuthi ufeyile ukuhlolwa kwakhe, nokwenze wangakwazi ukubekezela.
Iphephandaba iThe Witness lithole ukuthi umfana ozilengisile ekubo utholwe umama wakhe.
Abazali bomfana bebethukile behluleka nokukhuluma.
Uthishanhloko wesikole uLovey Moodley uthe imiphumela yezivivinyo zokuphela konyaka ibisilungile ngoMsombuluko, kanti nomama wakhe umfana ufikile ukuyizolanda.
“Ngebhadi, akaphasanga. Uthisha wakhe wakhuluma naye lo mfundi ngaphambi kokuphuma kwemiphumela. Kubi ngoba ubesangakwazi ukuliphinda leli kilasi enze kahle,” kusho uMoodley.
Uqhube wathi iyaqala ukwenzeka into enjena kulesi sikole.
Okhulumela uMnyango wezeMfundo KwaZulu-Natal uMuzi Mahlambi uthe kubadumazile ukuzwa ngalesi sigameko.
Umfana uzofihlwa (namhlanje) ngoLwesithathu.
- Landela
IzindabaNews24 kuTwitter
- The Witness


text:
Kushone 11 engozini yendiza
2012-12-06 14:02
Pretoria - Abantu abangu-11 abebesendizeni yombutho wezempi ephahlazeke ezintabeni eDrakensberg, kuqinisekiswe ukuthi bashone bonke, kusho uMnyango wezokuVikela ngoLwesine.
Okhulumela lo Mnyango uyiphikile imibiko yokuthi laba bekuyithimba lezempilo ebelilibangise ekhaya likalowo owayengumengameli uNelson Mandela.
"Kule ndiza bekukhona abasebenzi abayisithupha nabagibeli abayisihlanu kanti abekho abasindile," kusho uMnyango esitatimendeni.
Indiza iC-47 Dakota isuke enkambini ePitoli ngoLwesithathu kanti ibilibangise eMthatha, e-Eastern Cape ngesikhathi iduka ngenxa yesimo sezulu ebesingesihle, kusho uMnyango.
Odokotela abangaphansi kwalo mbutho abanakekela impilo kaMandela bajwayele ukuhamba ngalo mgudu uma beya emzini kaMandela, eQunu.
- Landela
IzindabaNews24 kuTwitter
- Reuters


text:
Kuboshwe 2 ngokubulawa kwasebekhulile
2013-01-16 16:02
Johannesburg - Abantu ababili baboshiwe mayelana nezinsolo ngokubulawa kwabashadikazi asebekhulile, ekutholakale izidumbu zabo ekhaya labo epulazini eSomerset, ngaseParys, eFree State.
Umbiko ukhishwe wuphiko loKlebe ngoLwesithathu.
"Owesilisa nowesifazane baboshiwe eZambala, babhekene namacala okubulala. Laba babanjwe nezimpahla zabashadikazi ababulewe,"
kusho okhulumela amaphoyisa uCaptain Paul Ramaloko.
URamaloko uthi owesilisa uneminyaka engu-30 ubudala, kuthi owesifazane abe neminyaka engu-46 ubudala, laba bazovela ngaphambi kweNkantolo yeMantshi yaseParys ngoLwesihlanu.
NgoLwesibili, amaphoyisa aseFree State athe kutholakale izidumbu zabashadikazi, zisegalaji elisekhaya, elikade lsebenza njengesitolo.
"Umyeni wowesifazane utholakale elele phansi eshonile, ezinyaweni ubeboshiwe, ekhanda embozwe ngopulasitiki. Unkosikazi wakhe utholakale efakwe efrijini."
URamaloko uthi imbangela yokubulala ibingakazeki.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Lihlehlele ozayo icala 'lendoda yembazo'
2012-12-14 14:03
Durban - Icala lokubulala elibhekene nalowo owayengumdlali wamaBlue Bulls uPhindile Joseph Ntshongwana lizoqhubeka nokuthethwa ngonyaka ozayo eNkantolo eNkulu yaseThekwini.
Leli cala libekelwe umhlaka-15 kuya ku-26 Ephreli.
UNtshongwana wethweswa amacala okubulala uThembelenkosini Cebekhulu eMontclair eThekwini ngoMashi 2011, uPaulos Hlongwa, uSimon Ngidi nendoda engaziwa izinsuku zilandelana.
Bonke baklajwa ngembazo.
Waphinde wabekwa icala lokuthumba nokudlwengula owesifazane ngoNovemba 2010, nokumshaya ngenhloso yokumlimaza.
Amanye amacala abhekene nawo abandakanya nelokuzama ukubulala.
Uyawaphika wonke amacala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ivuna izithelo zokuzikhandla iBanyanaComment on this story
NONTUTHUKO NGUBANE
KUYABUYA ukuzethemba eqenjini lesizwe labesifazane iBanyana Banyana eselishaye amagoli ayisishiyagalolunye emidlalweni emibili.
IBanyana izibeke kwelihle ithuba lokugcina izibekisele indawo kwi-African Women Championship inenebula iZambia ngo-4-1 eLusaka ngempelasonto.
Leli qembu libukeka liyiqeda indlala yamagoli obekukhalwa ngayo phambilini.
Amagoli eBanyana aze ashaywa ngesiwombe sesibili elokuqala liqhamuke noNoko Matlou, elesibili nelokugcina ashaywa wuSanah Mollo, uNothando Vilakazi wabeka elesithathu.
Umqeqeshi weBanyana uJoseph ‘Skheshekheshe’ Mkhonza uthe konke lokhu abakwenzayo kungumphumela wokuzimisela kwabadlali nokuqonda ukubaluleka kokwenza kahle e-Afrika kuqala ngaphambi kwama-Olympics.
“Abadlali bakhombisa ukukhula emqondweni. IZambia ibingazibekile phansi isifakela ingcindezi enkulu nezihlwele zakhona bezigcwele inkundla zizobeseka. Abadlali bethu abazange bethuke, abalilahlanga ithemba emuva kokungalitholi igoli ngesiwombe sokuqala. Babuye ngamandla bashaya amagoli amane nokukhombisa ubuqhawe obukhulu,” kusho uMkhonza obesanda kufika esikhumulweni sendiza e-OR Tambo izolo ekuseni.
Cishe lo mdlalo kade ulikhuni kakhulu eqenjini laseZambia eliphoqeleke ukuba liphuthumise onozinti balo ababili esibhedlela emuva kokulimala kade bephunga abadlali beBanyana abebehlasela kanzima.
UMollo ogijima kwi-Bloemfontein Celtic uzakhela igama njengoba nakowobungani odlule neTanzania washaya amagoli amabili.
Lo mgadli uthole ukunconywa nguMkhonza nathe kumele abadlali bekhombise ukuqhubeka lapho besuke begcine khona emidlalweni edlule.
“Konke lokhu ngiyacabanga ukuthi kuyizithelo zekhempu yethu. Sihlezi sibagqugquzela abadlali ukuba bangalehlisi izinga. Uma benze kahle emdlalweni odlule kumele baphinde badlale kahle nakolandelayo. Kumele silokhu siqhubeka sishaye amagoli size siye kuma-Olympics,” kusho uMkhonza.
NgeSonto iBanyana izodlala owobungani neNigeria bese idlala umlenze wesibili wokuhlunga neZambia kuleli ngoJuni 16.
Elakuleli liqhathwe neJapan, Sweden neCanada kuma-Olympics azokuba seLondon kusukela ngoJulayi 27 kuya ku-Agasti 12.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UZuma uthembisa lukhulu ngeMangaungComment on this story
INTATHELI YESOLEZWE
UMENGAMELI Jacob Zuma usephinde wagcizelela ukuthi uzobuya engqungqutheleni yokukhetha ubuholi be-ANC eMangaung ezoqala ngoDisemba 16 sebebumbene njengembumba.
Lokhu kushiwo nguMengameli Zuma ngoLwesibili ngesikhathi emukela umklomelo obizwa ngokuthi yi-King Hintsa Bravery awunikezwe e-Willowvale e-Eastern Cape.
Uthe iziphrofetho zokuthi kuzohlakazeka i-ANC akuyona into entsha njengoba zaqala ngeminyaka yawo-1940 zaphinde zaqubuka futhi ngeminyaka yawo-1960. UZuma uthe ngisho nangama-1970s abantu babelokhu beshilo ukuthi uKhongolose uzowohloka kodwa phinde.
Uthe izitha ze-ANC zenza iphutha lokucabanga ukuthi sekuphelile ngombutho wabantu kanti zishaye phansi uzobuye uqubuke uqine.
UZuma uthe bayakhohlwa ukuthi uKhongolose umbutho wabantu futhi oyiphalamende labo ngakho uyohlala uphila kubantu inqubo nje uma besaphila nabo.
Ubonge wanconcoza ukwamukeliswa umklomelo. UMengameli Zuma uthe ingqungquthela okubhekwe kuyo ngale mpelasonto izobe iyisikhathi esikahle sokuzalwa kabusha kwalo mbutho futhi yisikhathi esikahle sokuba kube khona ubumbano.
Uqinise idolo abantu bakuleli ethi njengoba kuyiwa eMangaung uyethembisa ukuthi kuzoba nenkulumo-mpikiswano eshubile kodwa eyakhayo ezothatha leli lizwe ilifake endimeni yesibili okungeyokulungisa izwe lingabuyeli lapho liphuma khona ekuphathweni ngamakholoni kodwa libe ngumphakathi olawulwa yintando yabantu ezweni lonke.
Uthe izithunywa zizokhetha ubuholi zithathe izinqumo mayelana nenqubomgomo ezothwala elakuleli libheke phambili. UMengameli Zuma uthe uhulumeni uzimisele ngokuqinisa iqhaza nesithunzi sabaholi bendabuko. Ukuphakanyiswa kwamagama abantu okufanele bangenele ubuholi eMangaung kuphele ngoLwesine okuyisikhathi esiyisonto kudlule umnqamulajuqu owawubekiwe.
I-KZN, Free State, Northern Cape, Eastern Cape, North West neMpumalanga iphakamise igama likaMengameli Zuma. Ne-ANCWL nama-MKMVA beseka uZuma.
I-Gauteng, Limpopo, Western Cape ne-ANC Youth League baphakamise igama lePhini likaMengameli, uMnuz Kgalema Motlanthe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
NgolweSithathu mhlaka 30 Zibandlela bekulilanga lokucina lokwamukela amagama amalunga ecele leMDC elikhokhelwa nguMnu. Morgan Tsvangirai azancintisa kukhetho lokudinga abazalimela edale lephalamende lamakhansila olwamaprimaries.
Lelibandla lithi banengi abafuna ukuncintisa belimele okuzabangela ukuthi kwenziwe ukhetho lwama primaries ezigabeni ezinengi zelizwe.
Kodwa phansi kwesisekelo sombuso salelibandla amalunga esigaba engathi ayafuna ukuthi ovele emela lesi sigaba aqhubeke akusoze kube lokhetho kulezo zigaba.
Umsekeli wesikhulumeli sebandla leli, uMnu. Joel Gabhuza utshele uChris Gande weStudio 7 ukuthi ngeviki ezayo bazabe sebekwazi ukuthi yiziphi izigaba ezizakwenza ukhetho lwama primaries.
Ingxoxo loMnu. Joel Gabhuza


text:
‘Awagcwaliswe ngeqiniso amafomu akwa-Sars’Comment on this story
INTATHELI YESOLEZWE
ABANTU baseNingizimu Afrika sebenxuswe ukuba bawagcwalise ngeqiniso nangokwethembeka amafomu ezentela akwaSouth African Revenue Service (Sars) kulo nyaka ka-2012.
UNgqongqoshe wezeziMali, uMnuz Pravin Gordhan (osesithombeni) utshele abezindaba epitoli izolo wathi bazowukhomba umuzi onotshwala abazogcwalisa amafomu entela ngemininingwane engamanga.
Uthe bazothathelwa izinyathelo zomthetho baphinde bahlawuliswe enkulu imali.
“Ukuze uhulumeni akwazi ukuletha izidingo kubantu, kukwazi nokuthi abantu abahlwempu baseNingizimu Afrika bahlomule kule mali yentela ekhokhwa ngabantu bakuleli, sizama ngakho konke okusemandleni ukubuyisa ukwethembeka kubantu ngendlela yokuthi bakwazi ukusho iqiniso baveze imali abayiholayo, bangaqambi amanga. Sibuyisa ubuntu obuzokwenza ukuthi yilowo nalowo akwazi ukwenza into acabangele nabanye,” kusho uGordhan.
Isigaba salo nyaka sokukhokhwa kwentela yisikhathi lapho umuntu nomuntu kudingeka alethe i-Income Tax Returns yonyaka. Isigaba sokuqoqwa kwentela yalo nyaka siqale kuyo le nyanga.
“Kunabanye abantu abangavezi iqiniso ngemali abayitholayo. Bonke labo abaqamba amanga bazothathelwa izinyathelo ezinqala, kuzosebenza umthetho,” kusho uGordhan.
Izolo uKhomishana kwaSars, uMnuz Oupa Magashula, uveze izindlela eziningi zobuchwepheshe obuzokwenza kube lula ukugcwaliswa kwamafomu entela kulo nyaka. Ubale ukusetshenziswa kwama-SmartPhones, eFiling Application nama-iPads.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ayikho indawo yondlovukayiphikiswa - Morsi
2012-11-30 07:26
Cairo - UMengameli wase-Egypt uMohamed Morsi, weMuslim Brotherhood, useqalile ukufaka umfutho ekushintshweni koMthethosisekelo ozoguqula izwe, ngethemba lokuthi kuzodambisa isimo njengoba abantu bevuke umbhejazane kulnadela ukuzinika amandla okulawula yonke into ezweni.
UMorsi uthe ukuzinikeza kwakhe amandla okuvimbela izinkantolo ukuba ziphikise izinqumo zakhe ukwenzela ukuthi "kube noshintsho olubonakalayo"
Lokhu-ke kuqubule imibhikisho kungakapheli ngisho iminyaka emibili kwaketulwa uHosni Mubarak.
“Konke lokhu kuzophela uma abantu bevotela uMthethosisekelo omusha," esho ngoLwesine ebusuku.
"Asikho isikhala sondlovukayiphikiswa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone ababili engozini ku-N1
2012-11-26 10:00
Johannesburg - Kushone owesifazane nomfana, 10, ngesikhathi imoto yabo ishayiswa yiveni emgwaqeni omkhulu u-N1 ngasemgwaqeni ochezukela eBuccleuch, kusho abezimo eziphuthumayo ngoMsombuluko.
Okhulumela i-ER24 uVanessa Jackson uthe abashonile bebehlezi ngemuva emotweni.
Kukholakala ukuthi umshayeli uthe ukwehlisa isivinini ezama ukugwema imoto ebimi phakathi nomgwaqo, yabe isingenwa mahlanze yiveni.
"Iveni ayikwazanga ukugwema le moto kusenesikhathi."
Kulimale abantu abayisihlanu kule ngozi, nabaphuthunyiswe eSunninghill Hospital, kusho uJackson.
- Landela
IzindabaNews24 kuTwitter
- SAPA


text:
Kweqe 12 weziboshwa eNepal
2012-11-09 10:01
Katmandu - Izikhulu eNepal zithi kweqe iziboshwa ezingu-12 okubalwa nezaseNdiya naseBangladesh ngokumba umhhume ezeqe ngawo ejele eliseHimalayan.
Owamaphoyisa uChatra Karki uthi lezi ziboshwa zeqe ngoLwesine ebusuku ejele eliseningizimu mpumalanga neKatmandu.
Amaphoyisa aphansi phezulu ayazithungatha.
Lezi ziboshwa zimbe lo mhhume ongamamitha angu-12 ubude zase ziphuma ngawo.
Kwabeqile kubalwa nalabo ababoshelwe ukudlwengula, ukuthumba, ukweba nokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Inhlangano esiza amantombazane kwezamabhizinisiComment on this story
LUNGI LANGA
KUZOKWEHLISA ubunzima emantombazaneni afuna ukungena kwezamabhizinisi ukusungulwa kwenhlangano esiza lawo afisa ukuqala ibhizinisi.
UNksz Ntokozo Zikalala wenhlangano esanda kusungulwa ebhekele ukuthuthukisa izingane zamantombazane ezinesifiso sokungena kwezamabhizinisi, iYoung Girls' Network (Ygn), uthe bafuna ukuveza amathuba izingane zamantombazane ebezingeke ziwathole ngenxa yezindawo ezivela kuzo nangenxa yokungalutholi ulwazi.
UNksz Zikalala uthe kusukela beqale ukusebenza kulo nyaka sebevulele amantombazane amathuba okuthi azithuthukise.
“Kunamantombazane asafunda isikole asekwaze ukuya phesheya eyocijwa ngamakhono ahlukahlukene kwezamabhizinisi,” kusho uNksz Zikalala.
Awagcinanga ngokufunda kepha nabo bakwaze ukudlulisa ulwazi abanalo ngezindlela ezahlukene okongiwa ngazo imali kuleli nokunye. Lokhu sekuwabeke ethubeni lokuthi aqhubekele phambili aqale ezawo izinhlelo zokuzithuthukisa njengoba kukhona nasebeqale amabhizinisi amancane.
Ngempelasonto edlule le nhlangano ihlanganise amantombazane alingeniselwa ku-250 eMlazi asuka ezindaweni ezahluklene ngenhloso yokuthi akhulume ngokuqala amabhizinisi, ukuphatha imali nezinye izingqinamba abhekene nazo. Kulo mcimbi bekuhlangene amantombazane afundayo nasefuna imisebenzi nasekukudala ezama ukuthola amathuba okuqala ibhizinisi ngenhloso yokuba nenkulumo mpikiswano ngokuthi ngubani obhekele intuthuko yabo.
UNksz Zikalala uthe bakubone kubalulekile ukuthi bangabheki kuphela abantu abasha abafundayo kepha bagxile nakulabo abangasebenzi osekunesikhathi eside behleli emakhaya ngenxa yezingqinamba ezahlukene.
Uthe ukuba khona kwenhlangano efana ne-Ygn kuzokwenza kube lula ukuthi intsha ifunde okuningi ingakafinyeleli ekufuneni imisebenzi.
Uthe okumenze wabona isidingo senhlangano efana nale ukubona izingane eziningi eziphila ngesibonelelo sikahulumeni. Lokhu ukubone ngesikhathi esebenza kumnyango obhekele ukufeza izidingo zomphakathi ebhange, iThala.
“Ngeke sikwazi ukuphila kanje lapho iningi lezingane zondliwa ngesibonelelo sikahulumeni. Indlela yokugwema lokhu wukuqikelela ukuthi intsha ekhula manje ifundiswe ngokubeka imali futhi ikhuthazwe emaphushweni ayo,” kusho uNksz Zikalala.
Uthe ukukhulelwa kwezingane zamantombazane zisencane nakho kungenye yezinselelo okufanele kulwiswane nayo.
Konke lokhu ukubona kuyizinto le nhlangano ezokwazi ukubhekana nazo.
Uveze ukuthi izinkulumo mpikiswano ezifana nalena ababenayo eMlazi zisazoqhubeka ziye nakwezinye izindawo.
Uthe lapho abavakashela khona bavula igatsha lale nhlangano ukuze kube nentsha ezosizana nezingane ezihlala kuleyo ndawo ukuze umsebenzi wokutakula izingane zamantombazane uqhubeke noma sebedlulele kwenye indawo. Wonke la mantombazane aba yingxenye yenhlangano.
Uthe bayazi ukuthi akusibo bonke abazofuna ukuba ngosomabhizinisi yingakho abasizwa kukho kungagcini ebhizinisini kuphela kepha kuba ngempilo yonkana.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akuchithwe uZille - Cosatu
2012-11-21 16:34
Cape Town - Kumele amaqembu ahlangane avote akhiphe esikhundleni uNdunakulu waseWestern Cape uHelen Zille, atshele iPhalamende ukuthi awasamethembi njengomholi.
Lokhu kuvezwe ngabomfelandawonye wezinyunyana zabasebenzi iCosatu ngoLwesithathu.
"Ukungethenjwa kukaZille kumele kusekelwe wudaba lokuthi ubazi ngesiteleka sabasebenzi basemapulazini esaqala esifundazweni sakhe,” kusho uNobhala wenyunyana esifundazweni uTony Ehrenreich, esitatimendeni.
UZille akazamanga ukuhlanganisa abalimi nabasebenzi yize abe esazi ngokufufusa kwesiteleka, lesi siteleka silahlekisele imboni yezolimo ngezigidi zemali, kuqhuba u-Ehrenreich.
UZille uthe ayikho inkinga ngokusho kweCosatu, wathi iqembu lakhe lizodingida ngalesi siphakamiso.
"Ayikho inkinga lapho, kumele iCosatu ihlangane neqembu eliwumbimbi nayo i-African National Congress bese benza isiphakamiso ePhalamende,” kusho uZille
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe isalukazi eDullstroom
2012-02-24 08:24
Johannesburg - Uhlukunyezwe washaywa waze washona owesifazane, 78, konke lokhu kwenziwa nga-ayina elishiysayo ekhaya lakhe eliseDullstroom, eMpumalanga, ngokombiko wephephandaba ngoLwesihlanu.
UJohanna Moore utholakale elele echibini legazi ngoLwesine ekuseni.
Ubenezilonda zokusha kabi ebusweni nasezingalweni, kubika iBeeld.
Kusolakala ukuthi lesi sigameko senzeke ngoLwesithathu ebusuku.
UMoore, ongowokudabuka eNorway ubesehlale eDullstroom iminyaka engu-22.
Owamaphoyisa uSergeant Johannes Maseko uthe imbangela yalokhu kubalawa kusolakala ukuthi bekuwukuphanga.
- Landela
IzindabaNews24 kuTwitter
- SAPA


text:
Johannnesburg - Isangoma sesilisa siboshiwe ngamaphoyisa mayelana nezinsolo ezithi sadlwengula indoda ebesihlala nayo endlini nomunye futhi wesilisa, kusho amaphoyisa aseGoli ngoLwesine.
Okhulumela amaphoyisa uWarrant Officer Xoli Mbele uthe isangoma lesi, 35, besihlala emkhukhwini namanye amadoda amabili, uthi ngoLwesithathu ebusuku, isangoma sakhokhobela lo mlisa mumbe oneminyaka engu-24 ubudala, samdlwengula ngesikhathi elele.
"Wamkhumula izingubo, wambamba ngenkani wamdlwengula, akucaci kahle ukuthi wayekuphi lona wesithathu ngesikhathi kwenzeka isehlakalo."
"Lona wakwazi ukweqa abaleke ngemuva kokudlwengulwa, wabe esebiza maphoyisa," kusho uMbele.
Umsolwa uzovela ngaphambi KweNkantolo yeMantshi eGoli maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Likhithikile eDrakensburg
2011-06-08 16:45
Durban - Ingxenye yezintaba zokhahlamba bezimbozwe iqhwa njengoba eqhubeka nokwehla amazinga okushisa esifundazweni saKwaZulu-Natal, kubika isiteshi somsakazo i-East Coast Radio.
Inhlangano yomhlahlo wezulu iSouth African Weather Service imemezele ukuthi kuzoba namathuba ezimvula kulona lonke leli kanti futhi kulindeleke amakhaza ashubisa umnkantsha, ikakhulukazi eningizimu ntshonalanga namaphakathi nezwe.
UMurray Cairns, weSani Pass Tours, uthi liqale ngoLwesibili ebusuku ukukhithika.
- News24


text:
Ukuzala ukuzelula - Ogwaziwe
2012-11-06 10:01
Mkhuseli Sizani, Daily Sun
Johannesburg- Ubonga indodana yakhe eneminyaka engu-12 ubudala ubaba waselokishini laKwaDwesi, ogwazwe amanxeba ayisishiyagalolunye ngumuntu ongaziwa.
UThembinkosi Masele, 47, uthi ngabe ukobandayo ukube indodana yakhe uSiyabonga Nogaya, akagijimanga wayobiza omakhelwane bazosiza.
“Ngempela ngabe ngifile manje ukube akangisizanga, bengiphuzile ngaya ekhaya ngiyolala. Ngezintathakusa ngizwe umuntu engena ngewindi wase engigwaza amanxeba amaningi ephindelela,” ezikhulumela.
Ubaba lona utshele iphephandaba iDaily Sun wathi indodana yakhe iqale yashaya isigilamkhuba ngensimbi ekhanda, yase ihamba iyofuna usizo.
Umfanyana uthe ubelele ngesikhathi ezwa uyise ezama ukubaleka, uthe uzame ukumemeza ecela usizo kodwa kwangaba khona muntu ozwayo.
“Umuntyu obehlasela ubefuna ukubulala ubaba, ngimshaye ngensimbi, wangikhahlela esifubeni. Ngikwazile ukubaleka ngayocela usizo komakhelwane."
Okhulumela amaphoyisa uCaptain Andre Beetge uthe umphakathi ushaye wabulala umuntu obesolwa ngokugqekeza imizi ehlome ngommese.
Akekho umuntu oboshiwe okwamanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
UNtshongwana uyawaphika amacalaComment on this story
SIMPHIWE NGUBANE
OWAYENGUMDLALI weqembu lombhoxo, amaBlue Bulls, uPhindile Joseph Ntshongwana Junior (35), uwaphike wonke amacala ayisishiyagalolunye okukhona kuwo namane okujuqa abantu ngembazo.
UNtshongwana, osaziwa “ngendoda yembazo”, ubevele eNkantolo eNkulu yaseThekwini izolo ngamacala amane okubulala, amabili okuzama ukubulala, elokudlwengula, elokuthumba nelokushaya ngenhloso yokulimaza. wonke umbuso uthi uwenze phakathi kuka-2010 nonyaka odlule.
Umsolwa utshele iJaji u-Irfaan Khalil ukuthi akawazi wonke amacala athweswe wona okubulala. Kuvungame abangani nezihlobo zabashona abebegcwele inkantolo ngesikhathi ummeli kamsolwa, u-Advocate Themba Mjoli, efunda umbiko wokuhlolwa kwengqondo owenziwa uSolwazi AE Gangat oveza ukuthi umsolwa wayexinwe yisifo sokuphanjanelwa wumqondo ngesikhathi sezigameko asolwa ngazo ethi lokhu kuzofakazeleka uma kuqhubeka ukuqulwa kwecala.
“Lesi sifo senzeka ngokushesha ngakho umuntu onaso uvukwa ufufunyane nolaka aphanjanelwe yingqondo ngokushesha bese enza izinto ezingaqondakali futhi eziyingozi. Lokhu kuyenzeka uma ngabe esukelwa uthole ukuthi useyalimaza,” kusho uMjoli.
Uthe engakaligwinyi uMjoli kwavuka umunyu nosizi enkantolo sekufakaza uMnuz Peter Gauldie noGildred Donnelly bechaza abakubona ngobusuku bangoMashi 20 nyakenye ngesikhathi kuhlahlelwa ngembazo kuze kuhlukane ikhanda uMnuz Thembelenkosini Cebekhululu eMontclair.
Bobabili ofakazi bathe abambonanga ebusweni umuntu owagila le migilingwane kodwa bachaza ukuthi kwakuyindoda eyondlekile eyisidlakela okomuntu odlala ibhola lo mbhoxo, iyinde igqoke ibhulukwe, isikibha nekepisi eliyiKangol konke okumnyama.
Bathe yayishaqisa indlela okwakuhlahlelwa ngayo ikhanda likaCebekhulu umzimba ubhampisa okwebhola etiyeleni eceleni komgwaqo kangangoba abakwazanga ngisho ukuma endaweni yesigameko kodwa bahlaba umkhosi bebiza abantu namaphoyisa ukuthi bazosiza. Ngokusho kwabo umsolwa washaya wachitha ngemoto eSilver Grey engakafiki amaphoyisa.
Abanye ababulawa ngoMnuz Paulos Hlongwa waseLamontville, Simon Ngidi kanye nendoda isidumbu sayo esatholwa budebuduze nalapho kuhlala khona uNtshongwana emgwaqweni uSandpiper Street, eYellowwood Park, sesiqala ukonakala.
Isidumbu satholwa eduze kukajantshi wesitimela ngomkhondo wenja kaMnuz Paul Kirk ongufakazi. uthe sasihlahlelwe ikhanda, sesiqala ukonakala futhi selisemaqakaleni ibhulukwe likamufi. Okushaqe inkantolo wukuthi le ndoda ibulawe ngo-Ephreli ngonyaka odlule kodwa imininingwane yesitatimende samaphoyisa esikhomishiniwe size senziwa kule nyanga. lokhu kwenze uMjoli watshela ijaji ukuthi ubufakazi obaqoqwa amaphoyisa obuhlanganisa uNtshongwana naleli cala buyasolisa.
Icala liyaqhubeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubhikishe izakhamuzi zaseLethlabile
2011-11-07 09:43
Johannesburg - Abahlali baseLetlhabile, enyakatho neBrits, bavale imigwaqo ngamatshe bashisa amathayi bebhikishela ukuvalwa kamanzi esekuthathe isikhathi esingangesonto, kusho amaphoyisa aseNorth West ngoMsombuluko.
Babalelwa ku-55 abantu ababhikishe ngeSonto ngezikhathi zabo-21:30 ntambama, kusho uBrigadier Thulani Ngubane.
Umgwaqo omkhulu ongenela eLetlhabile, kanye nemincane, ibivaliwe.
Alukho udlame olubikiwe futhi akekho oboshiwe.
"Umasipala wendawo iMadibeng unenkinga yamanzi, kodwa iyalungiswa," ushilo uNgubane.
Ngesonto eledlule, izakhamuzi zase-Oukasie, okuyilokishi elingaphandle kwaseBrits, zaba nemibhikisho enodlame ngokungathunyelwa kwezidingongqangi emphakathini.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kushone ababili kuhlaselwa e-Indonesia
2012-11-27 07:21
Jakarta - Oshayasibhamu bahlasele isiteshi samaphoyisa ngoLwesibili esifundazweni iPapua, e-Indonesia kwashona amaphoyisa amabili, ngokombiko we-Antara News Agency, nengaphansi koMbuso.
Isikhulu samaphoyisa kuleya ndawo naso ngesinye sababulewe kulokhu kuhlasela okwenzeke esifundeni iPirime, kusho okhulumela amaphoyisa uGede Sumerta.
IPapua, nengesinye sezifundazwe ezidonsa kanzima e-Indonesia, seyibe yinkundla yokuhlasela okwenziwa yizigilamkhuba.
- Landela
IzindabaNews24 kuTwitter
- Sapa-DPA


text:
INigeria ibuyisele odokotela abaxoshwa
2012-06-01 11:28
Lagos - Izikhulu ezweni iNigeria zibuyisele emsebenzini odokotela abangu-788 abaxoshwa emsebenzini kulandela ukuba sesitelekeni samaholo ekuqaleni kwenyanga kaMeyi, kusho umbiko.
Odokotela abaxoshwa bahlanganisa ochwepheshe bezifo ezinhlobonhlobo, kuthiwa babamba isiteleka esingavumelekile mhlaka 16 Ephreli.
Isikhulu sikahulumeni enhlokodolobha iLagos uBabatunde Raji Fashola uthi odokotela bazobuyiselwa emsebenzini kulandela izikhalazo ezivela kosopolitiki nenzinhlanganio zomphakathi.
"Angeke uzishaye indiva lezi zikhalo zabantu," esho ekhuluma kumabonakude.
Usihlalo weNigerian Medical Association uDokotela Edamisan Temiye, uthi ubengakezwa lutho ngokubuyiselwa emsebenzini kodokotela.
"Besingakaziswa ngokusemthethweni, ngizwe nje izindaba njengabanye abantu nami," kusho uTemiye.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Aliphilile kahle isosha elabulala 16
2013-01-18 14:06
Tacoma – Isosha laseMelika elithweswe icala lokubulala abantu abangu-16 e-Afghanistan, ngaphambi kokuba libulale, kwatholakala ukuthi liphethwe yi-Post-traumatic stress disorder (PTSD) okuyisifo esilimaza ingqondo, kusho ummeli walo ngoLwesine.
Abashushisi bafuna lithole isigwebo sentambo.
URobert Bales usolwa ngokudubula abulale izakhamuzi, iningi lazo okwakungabesifazane nezingane, ngesikhathi kunemibhikisho ehambisana nodlame esifundazweni saseKandahar ngoMashi wangonyaka odlule.
Ukuveza ukuthi uBales watholakala enesifo i-PTSD kulandela ngemuva kokuba ummeli phambilini watshela ijaji ukuba balungiselela ukuzilandulela ngokungaphili kakhe ngokwengqondo kukaBale.
IJaji uColonel Jeffery Nance, lithe ukuzilandulela ngalolu hlobo kuzodinga incwadi yokuhlolwa kwengqondo esemthethweni kanti futhi uzoyalela ithimba elizimele lodokotela ukuba libhekisise isimo sengqondo kaBale.
- Landela
IzindabaNews24 kuTwitter
- Reuters


text:
Inkantolo ivune owaxoshwa eyothwasa
2012-10-19 10:04
Johannesburg - Ukungenelela kweNkantolo yokweDlulisa amaCala abaSebenzi kuholele ekutheni abuyiselwe emsebenzini owesifazane othi "ubehlushwa yidlozi", nowaphoqeka ukuthi ahlale ekhaya isikhathi esiyinyanga, ngaphandle kwemvume yomqashi.
Amajaji amathathu enkantolo, athe lesi sinqumo siyinto entsha, kusho umbiko wephephandaba iBeeld.
UJohannah Mmelodi wabe esesebenze kwaKievitskroon Country Estate, iminyaka eyisishiyagalombili, washiya phakathi umsebenzi wayothwasa, ngesikhathi ehamba wabe engavunyelwanga emsebenzini ukuthatha ikhefu.
Yize noma umqashi anqaba ukumnika ikhefu, washiya ngenkani incwadi ephuma esangomeni egunyaza ukuthi ayothwasa, incwadi yabe ichaza ukuthi "uhlushwa kambi ngabaphansi".
Esebuya emsebenzini, wabizelwa ngaphambi kwekomidi lokuqondisa izigwegwe, watholakala enecala waxoshwa.
UMmelodo wadlulisa icala lokuxoshwa kwakhe kwabakwa-CCMA, abathola ukuthi uxoshwe ngokungekho emthethweni, banquma ukuthi abuyiselwe emsebenzini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kumiswe isikhulu e-Addington
2012-07-17 12:02
Durban - Imenenja yamanesi esibhedlela i-Addington eThekwini u-Asotha
Chinniah umisiwe emsebenzini kuze kube kuphothulwa uphenyo ngezinsolo abekwe zona, okuyizinsolo zokungaphathi ngendlela, kubika iThe Mercury.
Ukumiswa kwakhe kuza ngemuva kokuthi uMnyango wezeMpilo esifundazweni waqoka ithimba ukuthi liphenye ngezinkinga ezikhungethe isibhedlela ekuthiwa zidalwa abaphathi abasezikhundleni.
UMnyango awuchazanga kabanzi ngokumiswa kukaChinniah, ukhona oseqokiwe ukuthi angene esikhundleni sikaChinniah njengoba emisiwe.
USihlalo wekomidi lezempilo esifundazweni uLydia Johnson uthe akakaziswa ngokumiswa kwalesi sikhulu.
“Ukumiswa kwakhe kuhlangene nesibhedlela hhayi nekomidi lezempilo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuhlaswe kwabulawa abantu eNigeria
2013-01-28 16:22
Maiduguri - Abahlaseli babulale abantu abayisishiyagalombili enhla nezwe iNigeria, abanye kwababulewe banqunywa oqhoqhoqho, kusho izikhulu ngoMsombuluko.
Okhulumela amasosha endaweni uLieutenant Colonel Sagir
Musa, uqinisekise lokhu kubulawa kwabantu okwenzeke ngeSonto endaweni ekuthiwa kuseGajiganna.
UMusa akashongo ukuthi bangaki abantu ababulewe.
IGajiganna iqhele ngo-50 kilometre nenhlokodolobha yezwe iMaiduguri, eyisizinda seqembu lamaSulumane iBoko
Haram.
"Lokhu kuhlasela kwenziwe buthule, akuzwanga muntu kwaze kwaba sekuseni," kusho omunye wabahlali uBrah Chindo.
Imthombo yabezindaba ithi akukazeki ukuthi ngobani abahlaselile nokho izinsolo zikhomba iBoko Haram.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Abazali bakhala ngezingane ezinamadimoni
2012-10-11 12:01
Johannesburg - Sebehlale bethukile abazali bezingane zaseVosloorus, ku-extention 28, abathi izingane zabo zingenwe amadimoni, kubika iDaily Sun.
NgoLwesibili abazali babambe umhlangano wokudingida ngale nhlekelele abathi babhekene nayo, umhlangano ubuhlelwe ngokubambisana noBrigadier Max Masha kanye nabefundisi basendaweni.
Umholi womphakathi u-Oupa Thobejane uthe izingane ezine, okungamantombazane amathathu nomfana, zibalandise ngakho konke okwenzeka kuzo.
Izingane ziseminyakeni ephakathi kuka-12 no-14 ubudala, zithi ziyahamba ebusuku ziye emfuleni bese zifica abantu abathize abazitshela ukuthi zigile imikhuba eyesabekayo.
Izingane zithi zizwa abantu bezibiza ngamagama, zilandele zize zifike emfuleni, zithi zifike ziphuziswe itiye elimnyama eliphenduka libe yigazi.
Umzali ongafunanga ukudalulwa, uthe indodakazi yakhe nayo ithe yabizwa ngegama kwathi uma ifika emfuleni yafica abangani bayo ababili.
Ithi abantu laba babatshela ukuthi abalwe, ozowina uzonikwa iringi ezomenza abe namandla angapheli.
Abazali bathi bayasaba ukuthi lo mkhuba ungase utheleleke nakwezinye izingane.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Ufuna isinxephezelo sesigidi owaboshelwa ubala
2012-07-17 07:31
Johannesburg - Owesilisa othi waboshelwa icala angalazi ufuna uNgqongqoshe wezamaPhoyisa uNathi Mthethwa amnxephezele ngo-R1.4 million, kusho imibiko yephephandaba iThe Star ngoLwesibili.
URonald Mashego, noyi-Field Technician, uthi kwaphazamiseka umcimbi welobolo ngesikhathi amaphoyisa embopha phambi kwezihlobo nabangani ngezinsolo zokuthi wabandakanyeka esigamekweni sokugqekeza ngo-Agasti 28.
Emaphepheni afakwe eNkantolo eNkulu yasePitoli, uMashego uthi waba nokukhathazeka emoyeni, wahlukumezeka futhi waphazamiseka nasemqondweni ngesikhathi eboshwe amahora amane.
Uthi wayiswa esitokisini nalapho afike athola khona isifo i-bronchitis ngenxa yokubanda, waphutha nezinsuku ezine emsebenzini.
UMthethwa ubengakaphenduli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izodala uqhekeko i-Agang - Mantashe
2013-02-19 10:02
Johannesburg - Iqembu elisha lezombusazwe elethulwe ngoMsombuluko i-Agang, lingase lidale kungabi khona uzinzo kuleli laseNingizimu Afrika, kusho uNobhala Jikelele we-African National Congress uGwede Mantashe.
Abezindaba zakwa-SABC bacaphune uMantashe esho kanjena ngoMsombuluko.
"Inkinga ekhona wukuthi kunenhlese yeMelika kuyo yonke lento, ngesikhathi kuqala kuvela izindaba zaleli qembu, umsunguli walo wayeseMelika eyofuna uxhaso," kusho uMantashe.
"Okukhathazayo wukuthi le ndlela yokuxhasa, izinhloso zayo kusuke kungasikho ukusiza izwe kodwa kuwukudala uqhekeko.
URamphele usungule iqembu laqanjwa kwathiwa yi-Agang SA, okusho ukuthi Asakhe Ningizimu Afrika.
Uhlele ukuthi angenele ukhetho lukazwelonke ngonyaka ka-2014.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Awashodi ama-ARVs - Motsoaledi
2012-05-31 16:27
Johannesburg - UNgqongqoshe woMnyango wezeMpilo kuzwelonke u-Aaron Motsoaledi uthi iNingizimu Afrika inesilinganiso esanele semishanguzo yegciwane lengculaza.
"Sixhumane nazozonke izikhungo eziyishumi ezihambisa imishanguzo kuleli, zonke zithi amaphilisi akhona," echaza.
"Asishodi ngama-ARVs, kungenzeka ukuthi kuhanjiswa isilinganiso esincane kodwa amaphilisi wona akhona."
UMotsoaledi usho kanjena kulandela imibiko yabezindaba ethe kushoda imishanguzo ezifundazweni eziyisithupha.
Ungqongqoshe uthi uma kukhona abangawatholi amaphilisi kumele bazise uMnyango.
"Njengodokotela ngiyazi kwenzakalani uma isiguli singawatholi amaphilisi, lokho kungadala sigule kakhulu kugcine kudingeka imali eningi ukuthi selashwe."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
I-ANC yathwala izindleko zikaShivambu
2012-06-25 12:06
Johannesburg - I-ANC ikhokhe izindleko zecala lesikhulumi seANCYL uFloyd Shivambu, eliseNkantolo yezokuLingana kulandela inkuloma yakhe yenzondo, kubike iThe Star ngoMsombuluko.
“Kusukela ekuqaleni, besilikhokhela icala,” kusho uMgcinimafa weANC uMathews Phosa etshela iphephandaba.
“Ithina (ANC) esikhokhela amacala e-ANCYL,” usho kanje.
Icala likaShivambu limayelana nesigameko sangoMeyi 2010 lapho abiza khona intatheli uCarien du Plessis “ngomlungu ongenasimilo” nge-sms.
UPhosa uthe uthintwe umphathi wenkantolo ngokwehluleka kukaShivambu ukukhokhela izindleko zecala lakhe.
“Angimfonelanga mina, uyena owangifonela. Wathi, ‘nginencwadi yokubopha uShivambu' mina ngathi cha, asizame ukwenza ngenye indlela ukuze sigweme ihlazo’,” usho kanje.
UShivambu utshele iSunday Independent ukuthi yena akazi lutho ngemali ekhokhwe uPhosa, ngasekuqaleni kwenyanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ligqashukile elikaPalmgren noSuthu
2012-11-26 14:02
Durban - Izinyawo sezigcwale udaka kuRoger Palmgren ongumqeqeshi waMaZulu, kusho iqembu ngoMsombuluko.
UPalmgren usebe ngomunye wabaqeqeshi abahlanganisa uMaarten Stekelenberg (Ajax Cape Town),
Roger Sikhakane noManqoba Mngqithi (bobabili beChippa United), uMuhsin Ertugral
(Golden Arrows), Augusto Palacios (Orlando Pirates) noRoger de Sa
weBidvest Wits, bonke abaxoshwe kuyo le sizini.
Lo mqeqeshi odabuka eSweden uthathe izintambo kusukela ngonyaka owedlule, uSuthu namanje lusemsileni phezu kokuthi seludlale imidlalo engu-12.
“Sihlangane nomqeqeshi ekuseni samazisa ukuthi umsebenzi uphelile. Sibe sesazisa abadlali nalo lonke elinye ithimba ngalokhu okwenzekile," kusho imenenja eqenjini uPeter O'Connor.
Isekela lomqeqeshi uFani Madida nguye ozobamba izintambo okwamanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Iphoyisa lilahlwe yicala lokweba
2013-01-29 10:03
Mlondi Radebe, The Witness
Durban - Lowo owayeyiphoyisa uConstable Sizwe Ndlovu ulahlwe yicala lokuduna iloli eNkantolo yesiFunda eMgungundlovu.
Leli phoyisa elalisebenzela esiteshini esise-Alexandra lilahlwe yicala lokugebenga umshayeli weloli uSimlindile Lawana limkhombe ngesibhamu ngo-Agasti 2010.
Inkantolo itshelwe ukuthi uLawana wayese-Ashburton esendleleni eyodiliva imikhiqizo yakwa-Unilever yenani lika-R273 000.
UNdlovu wayehamba ngemoto yamaphoyisa, wamisa iloli kaLawana, wabe esephucwa impahla neloli.
Izimpahla ezebiwa zatholakala emzini kwaMpande kwathi iloli yatholakala eMpophomeni ngosuku olulandelayo.
IMantshi uMpume Linda uthe ubufakazi ubethulwe nguNkosenhle Goodenough
Ndlovu (umalume), nogweba iminyaka eyisishiyagalolunye ngecala elifanayo, bebubalulekile.
Wayenalo iphoyisa ngelanga lesigameko, kanti umalume walivuma icala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Ayilungiselele ukhetho iMali - UN
2013-01-30 12:02
Paris - Isikhulu senhlangano yezizwe i-United Nations, esijutshwe eSahel, uRomano Prodi, usecele uhulumeni waseMali ukuthi ube uqalela ulungiselela ukhetho, kusho umbiko wephephandaba iLa Croix.
"Uhulumeni kumele aqalele abheke izinto eziphathelene nokhetho, ikakhulu indaba yokubhaliswa kwabavoti. Muningi kakhulu umsebenzi okhona ekumele wenziwe ngaphambi kokhetho, kuze luzophumelela," kusho owabe engumengameli we-European Commission.
"Ngosizo lwemiphakathi yangaphandle, kusetshenziswana ne-UN, i-African Union, i-Economic Community of West African States [Ecowas] kanye ne-European Union, kumele uhulumeni waseMali, uthathe izinyathelo,"
kuqhuba uProdi.
"Uma nje luqala uzinzo, kumele kukhulunywe eyokhetho kuze izinto zizohamba ngendlela."
Enkulumweni kaProdi nephephandaba, ukhulume ngezinto ezithinta uxhaso lwezwe kanjalo nokubhekelelwa kwezisulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
BULAWAYO—
Umdlali wenguqu olodumo u Adam Ndlovu akasekho. UNdlovu ubhubhe ngeSonto ekuseni ngemva kokuba imota abehamba ngayo iphume emgwaqweni yatshayana lezihlahla ngaphandle kwedolobho le Victoria Falls.
U Adam lo Peter bebelubhekise edolobheni lase Victoria Falls ukuyaphatheka emdlalweni weqembu elibunjwa ngabadlali abaduma bedlalela iqembu le Highlanders lona elaziwa ngokuthi yi Highlanders Legends ngesikhathi besehlelwa yingozi.
Ababone lingozi isenzakala bathi imota ka Peter eyohlobo lwe BMW x5 abakade behamba ngayo idubuke iviri yasiphuma emgwaqweni yayatshaya izihlahla ezimbili u Adam lomunye owesifazane ongakaziwa igama lakhe bahle baphelela khonapho.
U Peter uthwalelwe esibhedlela e Victoria Falls eyephuke inyawo zombili njalo ufike wathungwa lapho abelimele khona ekhanda wasedluliselwa edolobheni lako Bulawayo lapho asiwe khona esibhedlela se Mater Dei.
U Adam uzelwe ngomnyaka ka 1970 ngenyanga kaNhlangula njalo uqale ukudlala ibhola edlalela iqembu labasakhulayo ele Highlanders.
Ungene kuqembu labakhulu ele Highlanders ekuqaleni kweminyaka yama nineties wahlupha kakhulu elomfowabo u Peter bekhathaza imvimbi esigabeni se Super League bakhethwa bonke njalo ukudlalela iqembu lesizwe elama Warriors.
U Adam uphume waya eSwitzerland ngomnyaka ka 1994 lapho afike wadlala khona kuqembu le SC Kriens. Amanye amaqembu ake wawadlalela khonale ngagoqela i SR Delemont kanye le FC Zurich.
Kuthe ngemva kweminyaka eyisikhombisa edlala ephetsheya uNdlovu uphenduke ekhaya wazodlala kuqembu le Highlanders ngomnyaka ka 2001.
Ngomnyaka ka 2002 uNdlovu uchaphe uLimpopo waya kwele South Africa edlalela iqembu le Moroka Swallows.
Ekusukeni kwakhe ku Swallows udlalele iqembu le Dynamos elakhonale e South Africa kanye le Free Sstate Stars wasethatha umhlala phansi ngomnyaka ka 2005.
UNdlovu uqale ukuqeqetsha nyakenye ngomnyaka ka 2011 lapho aqhatshwe khona njengomsekeli kamqeqetshi weqembu le Chicken Inn encedisa uPhilani Ncube.
Uphiwe umsebenzi wokuba ngumqeqetshi weChicken Inn ekuqaleni kwalonyaka njalo ukhokhele leliqembu ukuthi liphutshe imidlalo yalonyaka likundawo yesithathu engalaneni yemiklomelo.
Abamela imuli kamuyi bathi bazakwazisa uzulu ngolweSibili ukuba uhlelo lokuncgwatshwa kwakhe luzahamba njani ndawonye lokuba umfowabo u Peter osesibhedlela se Mater Dei uzasuswa na kulesisibhedlela esiya eHarare kumbe eSouth Africa.
Umfowabo ka Adam uMadinda Ndlovu uthi abadala bemuli yakoNdlovu bazakuba lomhlangano ngoMvulo ntambama ukuze bahlazulule udaba lokubekwa kakhe. UMadinda uphinde njalo wathi basalinde ukubona impumela yenhlolisiso ebisenziwa ngodokotela kumfowabo uPeter.
Kubika intathelizindaba yeStudio 7 yezemidlalo uJoseph Njanji osipha loludaba ngokugcweleyo ekoBulawayo.
Udaba lukaJoseph Njani lwemfa kaAdam Ndlovu


text:
Zibakhalele abanikazi bebhilidi 'locansi'
2012-03-30 14:09
Durban - Udokotela waseThekwini nonkosikazi wakkhe, abasolwa ngokuba nesandla ekushushumbisweni kwabantu nokubenza izigqila zocansi sebeboshwe ngamaphoyisa aseKZN, kubika iNewswatch.
Udokotela nowakwakhe babanjwe
besehhotela eMhlanga ngoLwesine ebusuku ngemuva kokubuya eholidini eMauritius
ngoLwesibili.
Amaphoyisa athi bangabanikazi
bebhilidi elisePhoyinti, lapho okwatholakala khona amantombazane engu-16 – ayisishiyagalombili
kuwona ayizingane – akhishwa lukeli bhilidi ngoFebhuwari.
Amanye ayishishiyagalombili atholakala kwelinye elihlala abadayisa ngemizimba
elimaphakathi nedolobha.
Incwadi egunyaza ukuboshwa kwalezi zithandani yakhishwa ngasekuqaleni kwale nyanga
kanti yayibayalela ukuba bazinikele emaphoyiseni uma sebebuyele eNingizimu
Afrika.
UVincent Mdunge wamaphoyisa uthi: “Abasolwa bahlulekile ukusebenzisana nathi
bakhetha ukuyohlala ehhotela, babhalisa ngamagama okungewona awabo.”
Amaphoyisa akholelwa ukuthi
lezi zithandani besezihlela ukuhamba futhi.
"Kwashiywa imiyalezo eminingi kwabomndeni kodwa bakhetha ukuhamba, ngebhadi-ke
kuputshuke imininingwane ngaleyo ndlela sakwazi ukuhlangana nabo izolo
ebusuku,” esho.
"Bathweswe amacala okushushumbisa abantu nelokuba nendlu esetshenziselwa
ukugcina abadayisa ngemizimba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone indoda engozini eKZN
2012-11-16 16:28
Johannesburg - Kushone umuntu oyedwa kwathi omunye walimala ngesikhathi kwehla ingozi yomgwaqo ehlanganisa izimoto ezintathu.
Ingozi yehle emgwaqeni ongu-N3 ngaseSherwood, kusho abahambisa usizo lokuqala.
Itekisi iphukele emgwaqeni, enye yama ithi izama ukusiza, imoto yesithathu ishayise lezi zimoto ngaphambi kokuthi ishayise unqenqema, kusho okhulumela abakwaNetcare 911, uChris Botha.
UBotha akachazanga ukuthi umuntu oshonile ubehamba ngayiphi imoto, umuntu olimalile uthole ukwelashwa endaweni yesehlakalo ngaphambi kokuthi aphuthunyiswe esibhedlela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kwafa injini kuze kuphahlazeka indiza
2012-06-05 09:15
Lagos - Ukwehluleka kwenjini yikona okwaholela ekuphahlazekeni kwebhanoyi elalithwele abantu abangu-153, eliphahlazeke enhlokodolobha iLagos, eNigeria, kusho isikhulu sezokundiza.
Okwamanje akucacile kahle ukuthi yini eyaholela ekwehlulekeni kwezinjini zendiza iDana
Air MD83.
"Bamemezela ukuthi kunomonakalo okhona, bathi izinjini ezimbili azisebenzi," kusho isikhulu kwaNigerian Civil Aviation uHarold Demuren.
Lesi sehlakalo sokushona kwabantu ngale ndlela singesokuqala esikhulu kakhulu eNigeria.
UMengameli wezwe uGoodluck Jonathan uthe izwe lizozila izinsuku ezintathu lizilele abashonile.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Ziyinkinga izindaba ezinhle - Abahleli
2012-11-23 16:30
Johannesburg - Yize noma amaphephandaba ebika izindaba ezinhle, imvamisa zishaywa indiva ngabafundi banake lokhu okumbi kuphela okubikwe yiphephandaba, kusho umbiko engqungqutheleni ebekudingidwa kuyo ngendima yabezindaba.
"Sihlala sizibhala izindaba ezinhle, kodwa ake ukhumbule nawe usakhula. Ukhumbula kangcono umuthi omumbi abazali ababekuphuzisa wona kunokhumbula amajuzi amnandi ababekunika wona," kusho umhleli weMail & Guardian uNic Dawes.
"Ziningi izindaba ezinhle esibika ngazo kodwa azinithukuthelisi, azininiki umfutho njengezindaba ezingezinhle esinibikela zona."
Umhleli weCity Press uFerial Haffajee uthe imithombo eminingi yabezindaba ayizibhali izindaba ezinhle.
"Ephephandabeni iCity Press siyaqinisekisa ukuthi ziyatholakala izindaba ezinhle nezijabulisayo. Ngiyazi kodwa abantu abaziboni ngoba basuke bejahe ukufunda ngeNkandla nemikhonyovu yamathenda."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
i-ANC Ikhumula Isifihla Buso Sayo! Kubulewe Abasebenzi!
Osozimali nosopolotiki banecala! Asimise ukuhlukunyezwa ngamaphoyisa. Akukho bulungiswa. Akukho xolo. Asifuni uZuma, Asifuni uMalema, Asefuni iLONMIN!
Umthetho sisekelo walelizwe uthembisa amalungelo epolitiki nokulingana kwabantu. Kucacile ukuthi osozimali nosomapolitiki bazenzela umathanda. Banyathela ubuso babantu baseMzansi. Isibonelo esidumile esamaphoyisa ebulala abasebenzi bezimayini zaseLonmin Marikana.
Abantu! Kumele sibhekane neqiniso. Uhulumeni we-ANC nezikhulu zosozimali yibona abashaya isicathulo.
Indlela yokwenziwa kwezinto eMzansi yenza abanemali neziqumama bakhukhumale. Abasebenzi nabahlupheki bazabalaze. Asinasisekelo. Uyasebenza, kodwa awukwazi ukuphila. Amanani okudla ayanyuka ngala. UGESI uyanyuka ngale. Kumele sikhokhe? Ngani? Mesizabalaza sigqugquzelana, siyadutsulwa.
I-ANC IKHUMULA ISIFIHLA BUSO SAYO! KUBULEWE ABASEBENZI!
Osozimali nosopolotiki banecala!Asimise ukuhlukunyezwa ngamaphoyisa. Akukho bulungiswa. Akukho xolo.
Asifuni uZuma, Asifuni uMalema, Asefuni iLONMIN!
Umthetho sisekelo walelizwe uthembisa amalungelo epolitiki nokulingana kwabantu. Kucacile ukuthi osozimali nosomapolitiki bazenzela umathanda. Banyathela ubuso babantu baseMzansi.
Isibonelo esidumile esamaphoyisa ebulala abasebenzi bezimayini zaseLonmin Marikana.
AMALUNGELO KABANI?
Abantu! Kumele sibhekane neqiniso. Uhulumeni we-ANC nezikhulu zosozimali yibona abashaya isicathulo.
Indlela yokwenziwa kwezinto eMzansi yenza abanemali neziqumama bakhukhumale.
Abasebenzi nabahlupheki bazabalaze. Asinasisekelo. Uyasebenza, kodwa awukwazi ukuphila. Amanani okudla ayanyuka ngala. UGESI uyanyuka ngale. Kumele sikhokhe? Ngani? Mesizabalaza sigqugquzelana, siyadutsulwa.
I-ANC/UHULUMENI NABAPHATHI/ IZINKAMPANI = BAHLANGENE NGOBUDLELWANE
Uhulumeni waleli usebenzisa ingcindezelo nesihluku kwiningi yaseMzansi. Siyamasha, siyakhuluma ngezinkinga zethu. Phela ilungelo lethu. Ingoba siyasokola ukuze siphile. Manje, silwa nabaphakeme kule lizwe: laba abahola uhulumeni nabaphethe izinkampani ezinkulu (njenge Lonmin).
Amazwi ethu avalwa ngezinhlamvu zezibhamu. Noma singavumelani ngokugcwele ngezehlakalo nezenso zabasebenzi baseMarikana, sizohlezi siyingxenye yabasebenzi nabahlupheki phambi kwahulumeni nosozimali.
ANYCL = ANC = UKUBULAWA KWENINGI KWASE MARIKANA
Uhulumeni woshintsho (i-ANC) wathembisa inguquko kepha ungene shixi kwizigameko zohulumeni omdala. Ngenxa yezinkalo ngengcindezelo yohulumeni omdala (i-National Party), i-ANC yangena ephalamende yase yaqhuba iNingizimu Africa. I-National Party yabulala abasebenzi. Kodwa sekuyi-ANC esibulala abasebenzi. Kushintsha nje izandla zomphathi.
I-ANC Youth League (phecelezi ANCYL), ayinakusho ukuthi izama ukumisa ukubalawa kwabantu ngamaphoyisa (bona istatimende se-ANCYL esibhalwe mhlaka-17 August 2012). I-ANCYL iyingxenye yahulumeni ophethe, sisho i-ANC.
uMalema nabanye abaholi abagxoshwa kwi-ANCYL bafuna ukusebenzisa lezizigameko ukuze babuyele kwi-ANC – baqhubeke babe yiziqumama ngohubhu lukabhejane. Kepha izandla ze-ANC zigcwele igazi.
Abaholi abadala nabasha be-ANCYL (njengabo bonke abaholi be-ANC) bafuna imali edlulele, hayi inkululeko yabantu.
UMNOTHO WEZWE – CHA, SIYABONGA THINA!
Isistemi yomnotho wezwe ivulela isihluku nokuphucwa komnotho kanye nentlupheko. AbaNsundu, amaKhaladi namaNdiya bayingxenye yabasebenzi abahlukunyezwa ngezizathu zobandlululo, kanye nengcindezelo yezwe esuka kosozimali namaphoyisa ntsuku zonke
(ngisho nabasebenzi abaMhlophe bacindezelwe).
INHLANGANISO, HAYI UKUSUNGULA
I-ANCYL isebenzinsa izehlakalo zokubulawa kwabantu okuhlangene ne-ANC ukudumisa “ukusungulwa kwezimayini nezinye izingxenye zomnotho”. Kodwa iMarikana yazi kahle kamhlophe ukuthi usebenza kanjani uhulumeni, noma kungaba yiliphi iqembu lepolitiki: ingumshini wokubulala yeziqumama zabaNsundu nohlobo olubusayo labaMhlophe.
Ukusho ukuthi abasebenzi bangempela kumele baphathe umnotho akusho ukuthi izinkampani ezizimele noma ezohulumeni. Kufanele kuqondane nenkululeko yokuphatha umnotho ngabantu namakomiti omphakathi, ogqugquzelwa izidingo zabantu.
AMAPHOYISA AWAKWAZI UKUSHINTSHWA
Umsebenzi wamaphoyisa nje ukuthulisa isigaba sabasebenzi nabantu abangaphansi. Lenkinga ayikwazi ukulungiswa uphenyo lodaba kuphela – njengokucabanga kwethu.
Buzani nje umndeni ka-Andries Tatane. Akushintshwa yindlela yokhetho kuphela. Khumbulani: eSharpeville ngo-1960, eSoweto ngo-1976, eUitenhage ngo-1985, uMichael Makhabane ngo-2000, abasebenzi be-SAMWU ngo-2009, uAndries Tatane ngo-2011… neMarikana ngo-2012. Abamashi neziteleki ezingamashumi ababili nanhlanu (25) babulawa kusukela unyaka ka-2000, ngaphambu kweMarikana.
AMANDLA ASEBANTWINI, HAYI UKHETHO LWEPOLITIKI NAMAQEMBU
Asibheke iMarikana. Ukhetho lwepolitiki alushintshi lutho.
Ukungena esikhundleni sohulumeni nokuba usomapolitiki akusiyo mpendulo. Ukufaka omunye umholi esikhundleni sika-Jacob Zuma akuyona impendulo.
Iqembu lepolitiki elisha – noma “elivulekile ngomqondo” noma “iqembu labasebenzi” – nayo akuyona impendulo. Wonke amaqembu epolitiki awayona impendulo.
SUKUMANI MAYUNYONI!
Amayunyoni eMarikana, iNUM neAMCU, abambeka kunoxhaka owabekwa osomapolitiki. Baphenduka balwa ndawonye, bayeka ukulwa nesitha sangempela. Amandla atholwa ngenhlangano: hhayi inhlukano nokudonswa ngekhala. Basebenzi bezwe hlanganani! Makilasi angaphansi awowonke amazwe nemibala hlanganani! Asiyiqede inhlangano yeCOSATU neANC! I-COSATU akumele ihlangane ne-ANC echicha igazi.
PHECELEZI, I-ANARCHISM (UKUZIHOLA KWABANTU) = UKUBUYISELA AMANDLA
Isikhathi sokubuyisela amandla ebantwini, asuke kulesistemi somnotho wezwe (phecelezi “i-capitalism”). Lento isho ukuthi sifuna abasebenzi nemiphakathi ihole umnotho, kusukela ngaphansi. Sifuna intando yeningi nokuzikhulisa kwabasebenzi emisebenzini; sifuna imiphakathi izikhulise ngokwayo. Sifuna ukuthatha izinqumo sihlangane ngokuthi izimpilo zethu siziphila kanjani. Asifuni ukuphila ngemithetho eyenziwe osomapolitiki abasebenzisa amaphoyisa asidubula njengezinja uma singalaleli.
SISODWA ISOMBULULO: INTANDO YENINGI YABASEBENZI! SIDINGA WENA! UNGAVOTI, GQUGQUZELANANI!
Uma uvumelana nalezizihloko noma ufuna ukwazi kabanzi ngokuzihola (phecelezi, le-anarchism) sithinte kuleli: 072399 0912 noma zacf@riseup.net . Ikhishwe ngu: Tokologo Anarchist Collective, ne-Zabalaza Anarchist Communist Front, kanye neNkululeko Wits Anarchist Collective.


text:
Kuzogileka izimanga eThekwini kusingathwa imidlalo yezimotoComment on this story
SIMPHIWE NGUBANE
KULINDELEKE ukuthi abathandi bezimoto eNingizimu Afrika babheme bakholwe ngabazokubona emidlalweni enhlobonhlobo ehlanganisa nemijaho yezimoto ezosingathwa yidolobha laseThekwini, iMoses Mabhida Stadium ngenyanga ezayo.
Le midlalo eyaziwa nge-Top Gear Festival eyengamelwe yi-BBC, izoba ngoJuni 16 kuya ku-17 kanti nenkampani iMercedes AGM Petrona Formula ONE Team kulindeleke yenze ezibukwayo.
IDivisional Marketing Manager kwa-Mercedes-Benz South Africa, uSelvis Govender uthe nabo bazoba yingxenye yalo mbukiso wezimoto obhekwe ngabomvu kuleli.
“Njengoba sazi ukuthi imiqhudelwano yezimoto iyingxenye yomlando onothile kwa-Mercedes-Benz, kuhle ukuthi nathi sibambe iqhaza kulo mqhudelwano. Ithimba lethu lizofolosa ngemoto yalo i-2011 W02 ukuhlanyisa izihlwele eThekwini,” kusho uGovender.
Imoto yokuqala eyabe ibhalwe ukuthi Mercedes kwakungeyomjaho futhi yazidlela amahlanga inqoba umjaho wayo wokuqala ngo-1901. Le nkampani isanda kugubha iminyaka engu-111 yempumelelo yayo emqhudelwaneni wezimoto. Lokhu kwenzeke ngempumelelo njengoba isipikili sokugcina semibungazo sishayelelwe nguNico Rosberg onqobe isicoco somqhudelwano iChinese Grand Pix obubanjelwe eShanghai.
Imoto yakwaMercedes izobe ishayelwa ngowesilisa wakuleli uSam Bird oseke wanqoba umqhudelwano i-GP2. U-Bird uphinde asetshenziselwe ukuvivinya izimoto zakuleli ukuthi zikulungele yini ukungenela imijaho. Omunye ngu-Jody Scheckter wakuleli owanqoba umjaho i-Formula One ngo-1979.
“Kuyintokozo ukushayela imoto yethu i-Silver Arrow Formula One emigwaqeni yaseThekwini. Sonke sijabulile ukuthola ithuba lokuya eNingizimu Afrika ngoJuni. Wonke umuntu enkampanini yakwaMercedes uyayibuka le midlalo kuthelevishini futhi nginethemba lokuthu kuzoba yimidlalo esezingeni eliphezulu,”kusho uBird.
Kuzophinde kube nombukiso wezimoto zakwa-Mercedes okubalwa kuzo i-SLK 55AMG roadster, CLS 63 AMG, CL 63 AMG ne-C63 AMG Black Series.
“Lo mbukiso uzosinika ithuba lokuhlangana nabantu sibakhombise izimoto zethu ezinamandla, ezinhle futhi ezisebenzisa ubuchwepheshe besimanje,”kusho uGovender.
Abathandi bezimoto bangabalandeli abakhulu beTop Gear okuwuhlelo lethelevishini oluthokozelwa ngabantu abaningi. UGovender uthi uyathemba ukuthi lo mbukiso uzokwenza abathandi bezimoto bahlale ngesinqe esisodwa esitulweni ngenxa yobumnandi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Lihlehlile elezelamani zakwaNtuli eSeventiniComment on this story
BONISWA MOHALE
LIPHINDE lahlehliswa icala lezelamani zakwaNtuli ezisolwa ngokubulala ilungu le-NFP, uMnuz Mthunzi Gwala, ehostela lase-Seventini, eMlazi.
Izelami, ezingamalungu e-IFP ngoMnuz Muzi Ntuli (32) noXolani Ntuli (29), zivele enkantolo yeMantshi yaseMlazi, ngoLwesihlanu ngaphambi kokuthi ummeli wazo, uMnuz Lawrence De Klerk, acele ukuba lihleliswe icala lazo.
Uthe kusafanele afunde kahle ubufakazi bombuso ukuze abone ukuthi uzoqhubeka yini nesicelo sebheyili.
UDe Klerk ubephethe inqwaba yamaphepha abelokhu ewafunda enkantolo. kuthe sekumele asho ukuthi ufuna kwenzekeni wazisa iMantshi, uMnuz Avesh Sukdoe, ukuthi usekutholile abekudinga ucela lihlehliswe leli cala.
IMantshi ibe isilihlelisela uSepthemba 6 yase itshela abasolwa ukuthi basazoqhubeka nokutoka.
NgoLwesihlanu amalungu e-IFP nawe-NFP atshelwa ukuthi awufuneki msindo enkantolo achazelwa ukuthi kuzovunyelwa angu-20 zihlangothi zombili ukuba angene enkantolo.
Amanye acelwe ukuba ayolinda ngaphandle kwesango.
Kwenzekile lokhu njengoba enikezwe izigqebhezana ebezinezinombolo okusetshenziswe zona ngesikhathi sekungena izelamani zakwaNtuli.
Yize bekukhona ukuklolodelana bekungafani njengezinye izinsuku kanti kubukeka sengathi lisebenzile isu lamaphoyisa lokuhlukanisa amalungu e-IFP nawe NFP.
Ngaphandle bekumiwe izixongololo kubhungwa ngobekwenzeka enkantolo njengoba abanye bengakwazanga ukungena.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iminyaka engu-20 edlwengulwa!
2012-12-10 12:04
Elizabeth Langa, Daily Sun
Johannesburg - Ngesikhathi umyeni wakhe eyeka ukumshaya nokumdlwengula, wayethi luphelile usizi kanti akazi ukuzi usengenele endodakazini yabo.
Lo mama oneminyaka engu-44 ubudala, eligodliwe igama lakhe, utshele iphephandaba iDaily Sun wathi ubebhekene nosizi iminyaka engu-20 ehlusha yindoda.
Uthi umyeni wakhe ubemtalaba ngemvubu bese emdlwengula phambi kwezingane, lokhu kudlwengula kwaholela ekutheni kuzalwe izingane eziyisikhombisa.
Umama uthi usethole ukuthi umyeni wakhe udlwengula indodakzi yabo eneminyaka engu-14 ubudala, aphoqe umfowabo oneminyaka engu-12 ukuthi abukele.
“Bengiyisiboshwa emzini wami, iminyaka engu-20. Bengesatshiswa ngokubulawa, ngaze ngatshela izihlobo zami," kuchaza owesifazane.
Okhulumela amaphoyisa uLieutenant Colonel Leonard Hlathi uthi umsolwa usevelile ngaphambi kwenkantolo, wanqatshelwa ibheyili.
- Thola ezinye izindaba
zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Angase abekwe icala uProfessor
2013-02-25 10:06
Durban – Umculi we-kwaito ongaconsi phansi kwabaningi uMkhonzeni “Professor” Langa angase abekwe icala ngokuthushuka kumaMetroFM Music Awards eThekwini egqoke umfaniswano wamaphoyisa kamasipala, kubika iThe Mercury.
NgeSonto ntambama, amaphoyisa abesethole izinkonondo eziningi ngokufika kwalo mculi eswenke ngomfaniswano wamaphoyisa wawuqedela ngesigqoko.
Okhulumela amaphoyisa kaMasipala waseThekwini u-Eugene Msomi ukuqinisekisile ukuthi kukhona uphenyo oluqhubekayo.
“Amaphoyisa kamasipala asungulwa ngaphansi komthetho iSAPS Act. Uma kuyiqiniso ukuthi uProfessor ubegqoke umfaniswano wamaphoyisa, lokho kuyicala elibomvu. Ngisho noma kungathiwa ubenikezwe imvume, kuba nemibandela ethile,” kusho uMsomi.
Ngokomthetho weSAPS Act ka-1995 abantu abangewona amaphoyisa abavunyelwe ukugqoka umfaniswano ngaphandle uma benikezwe imvume yihhovisi lesifundazwe noma ngukhomishana wamaphoyisa kuzwelonke.
Uma kungenjalo angase abhekane nezinyanga ezine ejele noma ahlawuliswe.
Abatholakalanga abamele uProfessor ukuba baphawule.
Akukhona okokuqala lo mculi egqoka umfaniswano ohambelana nowombutho wezokuvikela kuleli, njengoba enza emcimbini wamaMTN SA Music Awards ngo-2011.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Livelile iphoyisa elisolwa ngokubamba inkunzi
2013-01-21 16:16
Johannesburg - Ukaputeni wamaphoyisa wasesiteshini iWrenchville, uvele ngaphambi kweNkantolo yeMantshi yaseMothibistad, mayelana necala lokubamba inkunzi.
Umbiko wamaphoyisa uthi icala likaCaptain Anna Phorotlho, 42, lihlehlele umhla lulunye kuFebhuwari, kuze kuzoqhutshwa uphenyo.
Okhulumela amaphoyisa uLieutenant
Olebogeng Tawana, uthe umsolwa uzogqunywa esitokisini.
UPhorotlho waboshwa ngesonto eledlule, mayelana namacala ahlanganisa ukubamba inkunzi izitolo zabantu bokufika eziseWrenchville, eKuruman.
Abanye abasolwa abangabaphangi , bakhomba uPhorotlho njengomunye ebebegila naye imikhuba, batshela amaphoyisa ukuthi ukaputeni ubebahlinzeka ngezibhamu uma beyobamba inkunzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Liqhamuke nokwehlukile iZwi LoMzansiComment on this story
MBALI KHANYILE
ISITESHI esisakazela umphakathi esihamba phambili KwaZulu-Natal, iZwi LoMzansi, sesiqhamuke nohlelo olusha lokumema osaziwayo ukuzosakaza kusona njalo ngoLwesihlanu.
Lolu hlelo olubizwa ngokuthi Yizwa Umehluko olusakazwa ekuseni kusukela ngo-8 kuya ku-9 luqukethe izinkakha esezaphuma kulo mkhakha wokusakaza, abaculi abangaconsi phansi, abalingisi ngisho nosopolitiki.
UNksz Thobeka Mchunu, ongumdidiyeli walolu hlelo, uthe inhloso yokumema osaziwayo ngukuqhamuka nokwehlukile emphakathini okuzokwenza ukuthi abalaleli bakuthakasele ukulalela lesi siteshi.
“Sizama ukwakha ubudlelwano phakathi kwabaculi, abalingisi, osopolitiki nabantu abasuke belalele imisakazo yabo emakhaya. Sikholwa wukuthi lolu hlelo luzokwakha ubudlelwano obuhle phakathi kwabalaleli nalezi zingwazi esizosebenzisana nazo njengoba bezokwazi ukuzikhulumela nazo bukhoma emoyeni,” kuchaza le ntokazi.
Eqhuba uthe uma isibalo sabalaleli balesi siteshi sinyuka emuva kwesikhathi esingange-nyanga bazoqhubeka nalolu hlelo.
Kosaziwayo okulindeleke ukuba bazwakale besakaza kulesi siteshi ngoLwesihlanu ekuseni kubalwa uPastor Vusi Dube weThekwini Community Church noMandla Malakoane owayeyisilomo somsakazi oKhozini FM.
Umdidiyeli walolu hlelo uthe kokuqukethwe yilolu hlelo kubalwa izingoma zakudala, umculo we-jazz, owokholo ne-Afro pop kanjalo nesihloko esizodingidwa uma abalaleli sebevulelwe izingcingo ukuze baveze imibono yabo ngaso.
Abanye abathe bafuna ukubafaka kulolu luhlu losaziwayo ngo-Ayanda Msweli, Thulani Zwane, Bhodloza Nzimande nabanye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMbeki uhlonzwe njengohlabahlosile e-Afrika
2012-11-09 16:40
Johannesburg - Owabe enguMengameli wakuleli uThabo Mbeki useqokwe njengeDaily Trust African of the Year, enconywa ngomsebenzi awenza ezama ukuqeda udlame eSudan.
Usihlalo webhodi yeDaily Trust uSalim Ahmed Salim ukhiphe isitatimende ethi uMbeki uhlonishwe ngoLwesine ebusuku.
"Imvamisa uma siqoka ohlabahlosile, sibheka loyo owenza izinto ezedlulele kulezo ezenziwa ngabanye, nokho kulo nyaka siqoke ukukhetha umuntu ovele ugqamile ezwenikazi i-Afrika, umuntu ozinikelile ngakho konke,” kusho uSalim.
Ngenyanga ka-Ephreli bekufufusa udlame eSudan naseSouth Sudan, uMbeki nethimba lakhe bakwazi ukwehlisa imimoya yabantu kwahlalwa phansi kwaxoxiswanwa.
"Ngenxa yobuholi bakhe obungangabazeki, ngenxa yomsebenzi omuhle awenzile eSudan naseSouth Sudan, bekumele uThabo Mbeki aqokwe njenge-2012 African of the Year," kusho uSalim.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Intatheli yeBBC emacaleni ocansi
2013-01-08 12:37
London - Intatheli yezindaba yakwa-BBC isiwaphikile amacala ethweswe wona, okungamacala okuhlukumeza ngokocansi amantombazane amathathu.
Umsolwa uStuart Hall, oneminyaka engu-82, usesebenze njengentatheli yezindaba yakwa-BBC, iminyaka eyevile kwengu-50.
Amacala abhekene nawo kuthiwa wawenza phakathi kuka-1970 no-1980, amaphoyisa athi izisulu zakhe zabe ziseminyakeni ephakathi kweyisishiyagalolunye ubudala kuya kwengu-16 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Baboshelwe izidakamizwa e-Eldorado Park
2013-01-24 12:03
Johannesburg - Kuboshwe abantu abayisikhombisa abasolwa ngokuba seqenjini elingongqondongqondo kwezokushushumbiswa kwezidakamizwa e-Eldorado Park, ngaphandle kwaseSoweto.
"Sekuphele isikhathi esilinganiselwa ezinyangeni eziyisishiyagalolunye sibalandela. Uphenyo lwaqala ngemuva kwesikhalo samalungu omphakathi, laba bebeshushumbisa iCAT (methcathinone),
tik (methamphetamine) kanye ne-cocaine," kusho okhulumela oKlebe uCaptain Paul Ramaloko.
URamaloko uthi abantu ababoshiwe baseminyakeni ephakathi kuka-21 no-70 ubudala, bonke bashaqwe emakhaya abo.
Amaphoyisa asathungatha abanye abasolwa abahlanu, ekuthiwa bathengisa izidakamizwa eSoweto nase-Eldorado
Park.
URamaloko uthi uphiko loKlebe seluvale "amafemu" ekuhlanganiswa kuwo izidakamizwa kwaboshwa nabanye abantu abaningi, abasolwa laba bazovela ngaphambi kweNkantolo yeMantshi yaseProtea ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuxwayiswa abashayeli abadla amagalane
2011-12-30 14:47
Johannesburg - Izikhulu zaseMpumalanga sezixwayise abashayeli abadla amagalane emigwaqeni ngokuthi bangase bazithole belala bebaliwe noma baphucwe izincwadi zokushayela.
"Ngeke singabaze ukubopha abashayeli abaphula imithetho yemigwaqo nabafuna ukubeka izimpilo zabanye engozini," kusho uNgqongqoshe wezokuPhepha koMphakathi eMpumalanga, uVusi Shongwe esitatimendeni.
"Isivinini esiphezulu yiyona mbangela enkulu yokuthi abantu balahlekelwe yizimpilo zabo ezingozini zemigwaqo, ngakho-ke sithanda ukuxwayisa abashayeli ngalokho."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Owaliwe ubulale isoka lentombi
2012-09-07 15:21
Johannesburg - Kugwazwe owesilisa nokusolakala ukuthi kwenziwa yilowo owayeyisoka lentombi yakhe washona eButterworth, kusho amaphoyisa ase-Eastern Cape ngoLwesihlanu.
UCaptain Jackson Manatha uthe le ndoda, 30, ibivakashele intombi yayo ngoLwesine, ngesikhathi imtshela ukuthi akacashe emjondolo obuseduzane nala bebekhona.
Kuthe le nsizwa engakwamukelanga kahle ukwaliwa izwa ukuthi isoka lalo owayeyintombi yayo likuphi, waqonda ngqo kulona walibhokoda ngommese walibulala.
"Kusolakala ukuthi umsolwa ubengafuni ukwamukela ukuthi waliwe," kusho uManatha.
- Landela
IzindabaNews24 kuTwitter
- SAPA


text:
Kuxoshwe odokotela abebesesitelekeni eNigeria
2012-05-08 10:27
Lagos - Izikhulu eLagos, eNigeria, zixoshe odokotela abangu-788 abadube imijovo bangena esitelekeni bekhala ngamaholo kula masonto amathathu edlule, kusho isitatimende.
"Bangu-788 odokotela abebesebenzela uhulumeni abaxoshiwe eLagos ngoMsombuluko... kulandela isiteleka esingekho emthethweni abangena kusona kusukela ngo-Ephreli 16," kusho isitatimende.
Kuthiwa lokhu kuxoshwa kulandela ukuthi labo dokotela bahluleka ukuphendula ukuthi kungani bengekho emsebenzini.
Uhulumeni usuqashe odokotela abangu-373 abazovala lezi zikhala njengoba kuzoqashwa abanye kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugwetshiwe owadlwengula umshana
2013-02-14 16:20
Durban - Indoda yaKwaZulu-Natal eneminyaka engu-52 ubudala, igwetshwe iminyaka engu-20 ibhadla ejele, ngemuva kokuthi ilahlwe yicala lokudlwengula umshana wayo oneminyaka engu-14 ubudala.
Lokhu kuvezwe ngabezindaba ze-Eyewitness News, ngoLwesine.
Okhulumela amaphoyisa uLieutenant Colonela Jay Naicker, uthi indoda lena yaboshwa ngenyanga kaMashi ngonyaka odlule, ngemuva kokuthi ingane itshele umama wayo lonke udaba.
“Ingane yabe ilungiselela ukuya esikoleni, yangena egumbini likamalume ilande umfaniswano wayo. Wabe eseyibamba eyidlwengula."
Ingane yatshela unina owabe esebiza amaphoyisa, zamkhalela kanjalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Nginamahloni ngeNingizimu Afrika - UShansela
2013-01-21 10:03
Johannesburg - UShansela e-University of the Free State uSolwazi uJonathan Jansen, usetshele abafundi bonyaka wokuqala ukuthi unamahloni ngeNingizimu Afrika, kusho umbiko ngoMsombuluko.
"Nginamahloni ngeNingizimu Afrika. Kuyihlazo ukuthi kuthiwe umuntu angaphumelela umatikulestheni ngo-30% nje kuphela. UMotshekga (uNgqongqoshe woMyango weMfundo eyisiSekelo) wenza iphutha elimbi kakhulu. Lokhu kuyihlazo elimbi," kusho uJansen, ngokombiko wephephandaba iBeeld.
UShansela ube esexwayisa abafundi ethi bangaceli kuye izeluleko ezintweni eziphathelene nezothando, ethi kuyizinto ezichitha isikhathi.
"Ngiyazipha isikhathi nabafundi, ngaphambi kokuthi bakuhlelele isikhathi sokuhlangana nami, umelekeleli wami ubheka indlela oqhuba ngayo ezifundweni zakho. Uma ufeyila angeke ngizixake ngawe, esho etshela abafundi abasha abangu-4 000."
UJansen uqhubeke wathi abafundi bakulo nyaka, bangabafundi abakhaliphe kakhulu inyuvesi ike yaba nabo eminyakeni engu-109 ikhona.
"Ningabantwana bami, umzali kumele ashaye imthetho kungabi kwampunzi edla emini. Uma uthatha amatshe ujikijela isikole ucekela phansi impahla, nakanjani ngizokuxosha. Uma uhlukumeza abanye abantwana, ngizokuxosha," esho exwayisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
WASHINGTON DC—
Inkampani ebona ngokusetshenziswa kwemali kahulumende lakumankampani iKPMG ithi ubusela obumangalisayo bugcwele kwele Zimbabwe , eSouth Africa, Nigeria leKenya.
Inkampani le, eyethule umbiko we Afro-Fraud Barometer, ithi amazwe la alahlekelwe ngamabillion amabili amadollar-$2 billion, ngenxa yobusela kusukela ngoZibandlela kusiyafika uNhlangula lonyaka.
Kwele Zimbabwe ithi imbangela enkulu yikusetshenziswa kwamadollar eMelika, ama Rand eSouth Africa lemali yamanye amazwe.
Inkampani ye KPMG ithi abantu ababesenza imali enengi ngesikhathi kusasetshenziswa idollar le Zimbabwe balahlekelwe sokusetshenziswa imali yamanye amazwe.
Ngakho-ke laba bantu baqalisa ukudinga amaqhinga angekho emthethweni okuthola imali yokuthi baphile impilo yabanothileyo.
Ithi kuvamile njalo ukuthi abaphethe ingatsha zikahulumende bafumbathiswe nxa kudingwa abantu bokwenza imsebenzi etshiyeneyo kahulumende.
Iphinde yathi kulamankampani amanengi azenza amabhanga athwalise nzima abantu makhaza ngokufuna ukubhadalwa izikwelede sezile nzalo eqongileyo.
IKPMG ithe zinengi indlela amankampani, iziphathamandla zikahulumende, amapholisa labantu makhaza abathola imali ngendlela ezingekho emthethweni eziyenza ukuthi ilizwe lilahlekelwe yimali yokuthuthukisa umnotho.
Ukuze sihlaziye udaba sixoxe loMnu. Thabani Nyoni umqondisi we Bulawayo Agenda loMnu. Nkululeko Sibanda ofundisa ekolitshini le Huddersfied University eBhilithane abathe ubusela lokufumbathiswa kwele Zimbabwe sokudlulisa amalawulo.
Ingxoxo Esiyenze LoMnu. Thabani Nyoni LoMnu. Nkululeko Sibanda


text:
Ulungiselela ukufungiswa uMorsi
2012-06-29 07:28
Cairo - UMengameli omusha waseGibhithe ophuma ngaphansi kweMuslim Brotherhood, uMohamed Morsi, kulindeleke ethule inkulumo eTahrir Square, njengoba kulindeleke agcotshwe.
Imininingwane yokugcotshwa kukaMorsi ikhishwe ngoLwesine, kanti ithi lo mcimbi uzoba ngaphambi kweNkantolo eNkulu ngoMgqibelo ekuseni ngabo-09:00.
Emuva kokugcotshwa uMorsi uyobe esehambela umcimbi wokubhiyoza ozoba seCairo University.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
'U-Asmal ubelwa ngokungesabi'
2011-06-24 14:33
Johannesburg - Lowo obengusopolitiki nongasekho emhlabeni, uKader Asmal, ubengasabi ukuzwakalisi izimvo zakhe ekulweleni ubulungiswa, kusho iTreatment Action Campaign neSection 27 ngoLwesihlanu.
"Ubeyisibonelo sokuthi umholi kumele kube umuntu unjani kanti ngalokho sizomukhumbula kakhulu. Sifisa sengathi nabanye abammeli besizukulwane esizayo kanjalo nezishoshovu zobulungiswa bangahamba ezinyathelweni zakhe," kusho iTAC neSection 27 esitatimendeni abasikhiphe ndawonye.
Lezi zinhlangano zifanise u-Asmal njengoBram Fischer, Nelson Mandela, Oliver Tambo, Cissy Gool, Victoria, Griffiths Mxenge, Felicia Kentridge, Phyllis Naidoo noGeorge Bizos "nabasebenzisa umthetho njengesikhali sokulwa nobulungiswa nokucwasana".
- SAPA


text:
Ichemile eyokuhlonishwa kukaZuma yedwa - Cosatu
2012-11-15 16:28
Johannesburg - Sichemile isiphakamiso sokuthi kube khona umthetho ozovikela uMengameli uJacob Zuma kuphela uma edelelwa, kusho iCongress of SA Trade Unions, ngoLwesine.
“Bonke abantu banamalugelo okuthi bahlonishwe...angeke kwaba khona umthetho ozochema nomuntu oyedwa kuphela, kusho umkhulumeli weCosatu uPatrick Craven.
UNobhala Jikelele weSA Communist Party uBlade Nzimande uphakamise ukuthi kube khona umthetho ozovikela uMengameli uZuma, uma edelelwa ngabantu, wathi abantu banokukhulu ukungamhloniphi umengameli.
"Abantu bangaphambana nami ngokombono, kodwa akukuhle ukuthi bangahloniphi, lokho akwamukelekile," kusho uNzimande, onguNgqonqgoshe woMnyango wezeMfundo emazingeni aPhakeme, ecashunwa yiphephandaba iThe Star.
"Abantu abamhlophe basibukela phansi."
UNzimande uthe kungenzeka kugcine kufika la khona abalandeli bakaZuma bethukuthela.
UNobhala Jikelele weCosatu uZwelinzima Vavi, uphawule kuTwitter ezwakalisa umbono wakhe ngesiphakamiso seSACP.
"Angifuni muntu odelela omunye kodwa kumele kuhlonishwe isithunzi sawo wonke umuntu. Umthetho ongase uvumele ukuthi kuhlonishwe umuntu oyedwa ungase wenze leli ligcine lifana neZimbabwe," kubhala uVavi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Izisebenzi Zikahulumende Zikhwezelwa AmaAllowances
Ama allowances la engezelelwe nge5,3% agoqela imali yokuhambisa eyeTransport, kanye leyababalisi abasebenzela emaphandleni.
Striking civil servants attending a rally in Harare.
xStriking civil servants attending a rally in Harare.
Sithandekile Mhlanga
21.02.2013 20:39
WASHINGTON—
Izisebenzi zikahulumende zithi zamukele ngenjabulo iholo elilama allowances engezelelwe ngesilinganiso esedlula kancane kokuhlanu ekhulwini-5,3%. Ama allowances la agoqela imali yokuhambisa eyeTransport, kanye leyababalisi abasebenzela emaphandleni, ama Rural Allowances.
Izisebenzi ezikhulume le Studio 7 zithi zisanda kwamukela ama allowances enyanga edluleyo laqondane layonale inyanga.
UMnu. Richard Gundane, isiphathamandla senhlanganiso elwela amalungelo ababalisi, eye Zimbabwe Teachers’ Association, i-ZIMTA, njalo eyisiphathamandla somanyano we APEX Council utshele uSithandekile Mhlanga weStudio 7 ukuthi iholo lezisebenzi lokhu liphansi ngoba lingakedluli isilinganiso sokuphima abangatholiyo esePoverty Datum Line.
Ungezelele wathi umanyano we Apex Council uzama ukulungisa udaba lobukhokheli bawo ukwenzela ukuthi ixoxisane lohulumende ngodaba lokwengezelelwa iholo ngokwalo.
Ingxoxo LoMnu. Richard Gundane


text:
Baningi 'abahlanyiswa' ngosaziwayo
2013-02-27 16:29
Cape Town - Yebo isoka nginalo kodwa uMabhuti Khenyeza ngimthanda ngokungazenzisi futhi ngingenza noma yini ukuzuza inhliziyo yakhe, kusho owesifazane ongathandanga ukudalulwa igama lakhe.
Baningi abathi nabo banabo osaziwayo abaphupha ngabo.
USonto Cebekhulu uthe: Bengikade ngisanganiswa nguVin Disiel kodwa manje sekuwuMasilela weKhosi, uvele afuthe inhliziyo yami, lezi zinkanuko esinazo zokhombisa impilo.
UZolah Muthwa uthe: Kwanzima lokhu okwehlele le ntokazi, angisho ukuthi mina ngingazihlanyisa ngomuntu engingamazi.
Bayagula abanye abantu besifazane.
UBk Manyathela uthe: Yo yo yo, yo oooh! uZahara noma engama phakathi kwezinkumbi zabantu ngingakusho konke okungaphakathi kimi.
UDhlongolo Philani uthe: Zingane zakwethu ngiyabhubha ngoThandaza wakuMuvhango.
UThembi Cele uthe: Ngingowesifazane oqondile kodwa nami ngiyazifela ngoTerry Phetho, yinhle phela leya ntokazi, ngingaqabula nokumqabula.
UNozipho Khumalo uthe: Hheyi uyangibulala uSpha woMuvhango, ngahlanya ngimbona, ngacela nokushutha naye.
UMenzi Mavundla uthe: Uma ngingazitholela uMeiki weMuvhango ngingadela ngisho ikhaya ngibaleke naye.
Wena ngubani ongayiniki inhliziyo yakho ukuthula?
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
2015-03-01 11:18
Isikhathi sokuhamba komunye wozakweni emsebenzini akuvamile ukuba yisikhathi esimnandi ngenxa yobudlelwane ebesenibakhile emesebenini.
2015-02-26 17:38
UMgqibelo bengiwulangazelela ngazi ukuthi uzongena uSaba "Ntozabantwana" Mbixane, angithathe ngamehlo engqondo angibeke ekhaya eFilidi, la kwasala khona inkaba yami.
2015-02-25 12:30
Abanye uma benezithandwa zabo bathi badlala umculo weKwaito noma weHip Hop kuze bezogwema ukwakha amaMemories ajule kakhulu.
2015-02-24 14:14
Buka nansi ingane yentombazane eneminyaka emithathu ubudala izitomulela ibhande lekaradi ekilasini leTaekwondo eLondon futhi kukho konke uyazimisela.
2015-02-23 18:18
Abazali besikole iMbozamo Primary School, KwaDukuza sebevale amasango bavalela ngaphandle uthishanhloko abamsola ngenkohlakalo yokudliwa kwemali yesikole.
2015-02-21 14:03
Ilokhu igeleze njalo imiyalezo yokufisela uMengameli waseZimbabwe uRobert Mugabe izilokotho ezinhle njengoba egubha iminyaka engu-91 esadla anhlamvana.
2015-02-20 13:32
Ngiyacela ngelinye ilanga uNkulunkulu ame nami angisize kuphele ukungenami kwami ngabafundisi abancane abagcwele ezinkundleni zokuxhumana.
2015-02-20 12:31
Abazalwane basebandleni likamfundisi uSthembiso Zondo, baphuma ngobuningi babo ngesikhathi ephumela emphakathini okokuqala ngemuva kokusabalala kwe-video yakhe emapunapuna.
2015-02-19 12:30
Okwenza amanye amaqembu sekugcine kuyenzile neKaizer Chiefs njengoba ihlulwe ngamagoli amabili eqandeni, ihlulwa yiSuperSport United.


text:
Izakhamizi zeHarare Ziyala Uhlelo Lwe Medical Aid
Loluhlelo luzaphathisa izakhamizi ezingamalunga ukuba zithole usizo ezibhedlela zekhansili lapho zehlelwe ludubo kwezempilakahle nxa zihlawula amadola amathathu ngenyanga.
Harare Town Council
Chris Gande
01.05.2014 21:51
WASHINGTON DC—
Inhlanganiso yezakhamizi, eye Combined Harare Residents’ Association isisole umanisipala wedolobho leHarare ngokufuna ukusungula uhlelo lokutholisa izakhamizi usizo lokwelatshwa, iMedical Aid Scheme, ngoba izakhamizi zingabuzwanga imbono yazo.
Loluhlelo lukhangelelwe ukuphathisa izakhamizi ezingamalunga ukuba zithole usizo ezibhedlela zekhansili lapho zehlelwe ludubo kwezempilakahle nxa zihlawula amadola amathathu ngenyanga.
Umgcinisihlalo wekhomidi yezempilakahle, uMnu. Charles Nyatsuro utshele iphephandaba le The Herald ukuba amalunga aloluhlelo ayabe elalo ilungelo lokuyadinga uncedo kwezinye izibhedlela ezingasizo zikamanisipala nxa zehlulekile.
Kodwa unobhala jikelele wenhlanganiso ye Combined Harare Residents’ Association, uNkosikazi Beatrice Ngwenya utshele uChris Gande weStudio Seven ukuthi nxa umanisipala engabuzisinga izakhamizi kabasoze bamukele loluhlelo.
Ingxoxo loNkosikazi Beatrice Ngwenya


text:
Isihluku bemdlwengula bembulalela emathuneni
2013-01-02 15:06
Johannesburg - Amadoda amabili nabafana ababili, kulindeleke bavele ngaphambi kweNkantolo yeMantshi yaseHarrismith, mayelana necala lokudlwengula nokubulala.
Amaphoyisa aseFree State athi abafana ababili, ona-14 nona-16 ubudala, kanye namadoda amabili, basolwa ngokudlwengula babulale intombazane eneminyaka engu-17 ubudala, yaseNtabazwe.
Okhulumela amaphoyisa uSergeant Mmako Mophiring, uthi ababili kwababoshiwe, bayizelamani.
"Intombazane yabe inesoka layo elineminyaka engu-15 ubudala, bemile ngaphandle kwendlu yesonto, ngesikhathi behlaselwa.
Abahlaseli basabisa isoka bathi bazolibulala, base bethatha intombazane behamba nayo,” kusho uMophiring.
Umfana wabe esetshela umphakathi, owaphuma inqina uthungatha intombazane, ekwabe sekutholakala isidumbu sayo emathuneni.
"Intombazane bayikhumula izinwele zokufakelwa, zasakazwa eduze kwayo. Kwatholakala namajazi abakhwenyana asebenzile, ayisishiyagalombili.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuzokuba noguquko komasipala e-E Cape
2013-02-11 10:01
Johannesburg - Amalungu eqembu elibusayo i-African National Congress komasipala base-Eastern Cape, angase athuthelwe kwezinye izindawo, kusho umbiko wangoMsombuluko.
UMngcinimafa weqembu uThandiswa Marawu, utshele iphephandaba iDispatch Online wathi kukhulunywe kwi-lekgotla, ebibanjelwe e-East London, kwanqunywa ukuthi kube khona amalungu azothuthela kwezinye izindawo.
"Ukuhanjiswa kwentuthtuko kuyaphazamiseka, hhayi ngenxa yokushoda kwezimali kodwa ngenxa yodweshu lwangaphakathi komasipala. Kumele kuthi kuphela inyanga kaMashi kube sekulungisiwe lokhu," kusho uMarawu.
UMarawu ubale uMasipala waseBuffalo City kanjalo neNelson Mandela njengezizinda ezidinga ukubhekisiswa, kwaba nguMasipala waseMnquma, iseButterworth, Mbashe, kube yiKing Sabata Dalindyebo kanjalo neMbizana esePort St Johns.
“Kwayimanje zikhona izincomo zokuthi kwenziwe uguquko. Kuzoshintshwa abasebenzi komasipala ekubukeka sengathi isimo angeke sisalungiseka neze kubo.
“Ngezinye izikhathi kuyenzeka abaphathi baphume baphele emigomweni yeqembu, kokunye kube izimeya. Kuzokuba khona uhlelo lokuqondiswa kwezigwegwe."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
INingizimu Afrika ithumele ukudla eNiger
2013-01-24 16:37
Johannesburg - Umthwalo osuka kuleli usuthelekile olwandle lwaseBenin, njengoba usendleleni ebheke eNiger, kuyokwelekelelwa ngokudla, kusho iPhini likaNgqongqoshe woMnyango wezangaPhandle u-Ebrahim
Ebrahim.
NgoLwesihlanu olwedlule, izwe lithumele amasaka embewu angu-16 206, kwathunyelwa ukudla kwemfuyo okungamasaka angu-4058, kube amasaka empuphu angu-4305.
Konke lokhu sekuthelekile enhlokodolobha yaseBenin, iCotonou, kusho isitatimende soMnyango.
Okunye ukudla okuhlanganisa namafutha, kuzosuka echwebeni laseThekwini ngasekupheleni kwenyanga kaJanuwari.
Ngonyaka owedlule, uNgqongqoshe woMnyango uMaite
Nkoana-Mashabane, wamemezela ukuthi iNingizimu Afrika izosiza iMali, Niger, Mauritania neChad, njengoba la mazwe ebhekene nengwadla yesimo sezulu esingesihle.
Umthwalo wokuqala wathunyelwa ngenyanga kaSepthemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
I-CAF imhlawulisile uRenard
2013-02-08 12:16
Johannesburg - AbeConfederation of African Football sebenike umqeqeshi waseZambia
uHerve Renard inhlawulo ka-$10 000, kulandela ukukhululma kwakhe athi inhlangano ijabulile njengoba izwe lakhe likhishiwe emqhudelwaneni we-2013 African Cup of Nations.
I-CAF yamukele incwadi yesixoliso kuRenard kanjalo neFootball Association of Zambia, nokho yaqhubeka nokumnika inhlawulo elengisiwe.
Umqeqeshi washo kanjena ngemuva komdlalo weZambia neBurkina Faso, nowaphela ngokuthi iZambia iguqe.
I-CAF ithi isigwebo sizohoxa uma kuwukuthi umqeqeshi akaliphindi icala elifanayo.
URenard odabuka eFrance wathi i-CAF ibingathandi ukubona ezakhe ziphumelele, ngoba kakade abadlali ababahle ngokwanele ukuthi bangamela i-Afrika emidlalweni yeConfederations Cup.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Lihlehlile elokubulawa kukaBooysen
2013-02-11 14:03
Cape Town - INkantolo yeMantshi yaseBredasdorp ilihlehlisile icala loyedwa osolwa ekubulaweni kuka-Anene Booysen, 17, obekwe endlini yakhe yokugcina ngempelasonto.
IMantshi uGraham Cupido utshele umsolwa uJohannes Kana, 21, ukuthi kumele aphinde abuyele enkantolo nomsolwa uJonathan Davids, 22, ngoLwesibili.
Abasolwa basagqunywe esitokisini.
UBooysen watholwa ngunogada elele endaweni evulekile ngoMgqibelo odlule, elinyazwe kambi, sekusele kuphume umphefumulo.
UKana uboshwe ngesonto eledlule ekanye nomunye umsolwa wesithathu, obuye wadedelwa ngemuva kophenyo.
Ekuveleni kwakhe enkantolo uKana, ubezemboze ubuso ngethawula ezifihla kwabezindaba kanye nomphakathi obugcwele ngobuningo bawo.
Abantu bebekotele emawindini bezama ukuzwa ukuqhubeka kwecala enkantolo.
Imantshi imbuze ukuthi uzosebenzisa ummeli wakhe noma uzodinga usizo loMbuso, wathi uzodinga usizo loMbuso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kubulawe 3 weziboshwa eJapan
2013-02-21 10:01
Tokyo - IJapan ikhunge iziboshwa ezathola isigwebo sentambo namhlanje, kanti lokhu uma kuyiqiniso kusho ukuthi kungokokuqala kusukela ngokhetho lwangoDisemba.
Umsakazeli womphakathi i-NHK nezinye izinhlangano zabezindaba eJapan babike ukuthi lezi ziboshwa ezintathu zibulawe ekuseni ngoLwesine, ngaphandle kokunikeza imininingwane ethe xaxa nokuthi kukhishwe amagama alezi ziboshwa.
Kuneziboshwa ezingu-137 ezithole isigwebo sentambo eJapan, ngokusho kombiko woMnyango wezobuLungiswa.
- Landela
IzindabaNews24 kuTwitter
- AFP


text:
Kuboshwe 2 ngokukhwabanisa amathenda eKZN
2011-06-30 16:46
Durban - Kuboshwe izikhulu ezimbili zenkampani ehlinzeka uhulumeni ngezidingo mayelana nokuthinteka odabeni lokukhwatshaniswa kwethenda lika-R15m, kubika isiteshi somsakazo i-East Coast Radio.
UMnyango wezeNhlalakahle KwaZulu-Natal uthi amalungu e-Andisa Unathi Investments kusolakala ukuthi enza okuphambene nomthetho ekutheni athole ithenda lenkampani yawo.
Ngokwesicelo salo Mnyango, uMnyango woMgcinimafa eKZN kanjalo namaphoyisa alwa nenkohlakalo, baphenye ngenkohlakalo yamathenda ekusolakala ukuthi iqhubeka kulo Mnyango.
Lokhu kuholele ekuboshweni kwabantu ababili ngoLwesithathu.
Lolu phenyo luyaqhubeka njengoba kulindeleke ukuthi kuboshwe abanye abantu.
- News24


text:
Xwayani umkhonyovu wamasheke - Sabric
2012-07-23 16:50
Johannesburg - Amkhasimende amabhange kumele axwaye umkhonyovu oqhubekayo wamasheke, kusho abeSA Banking Risk Information Centre, esitatimendeni esikhishwe ngoMsombuluko.
Yize noza zehlile izigameko zomkhonyovu othinta amasheke, abantu kumele bahlale bevule amehlo, kusho uSabric.
Kuthiwa osomabhizinisi banikwa imisebenzi bese izigilamkhuba zikhokhe ngesheke elingumbombayi.
Isikhulu sakwaSabric uKalyani Pillay uthe osomabhizinisi abake bathi ukuma ekwamukeleni amasheke bafune imali ebonakalayo ngaphambi kokuthi badedele impahla.
"Kwezinye izehlakalo abantu bantshontsha abasheke abantu abasemabhizinisini bese befuna izimali emabhange."
UPillay uthe kuvamisile ukuthi abasebenzi bangaphakathi enkampanini eqolwayo basebenzisane nezigilamkhuba.
"SinguSabric siyanxusa abantu abasebenzisa amasheke ukuthi bawagcine endaweni ephephile, kuthi uma ibhuku lilahlekile, libikwe ngokushesha."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sibusisiwe isandla esiphayo - DJ Sbu
2013-01-30 07:51
Johannesburg - Umculi onguDJ aphinde abe ngumethuli wezinhlelo emsakazweni nakuthelevishini, uDJ Sbu, uthi ubuswa yivangeli lokuthi sibusisiwe isandla esiphayo kunesamukelayo, kubika iSowetan.
USbusiso Leope, onguDJ kuMetro FM, uhambele eKatlehong High School, eKurhuleni, ngoLwesibili nalapho uKutloano Modise aphothula khona u-matric.
UModise, nowaphasa u-matric ngo-2009, wathola umfundaze kuSbusiso Leope Education Foundation ukuba aqhubeke nezifundo zakhe.
Le nhlangano ilekelela ekufundiseni izingane eziqhamuka emakhaya angamile kahle.
"Le nhlangano inhloso yayo ukusiza izingane eziphuma emakhaya adla imbuya ngothi," kusho uDJ Sbu.
UModise, wenza izifundo zeLogistics e-University of Johannesburg, kanti uyagogoda ngoMashi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uzilengisile ogwaze intombi
2012-12-31 07:58
Mahikeng - Kutholakale isidumbu sendoda eneminyaka engu-31 ubudala silenga
esihlahleni endaweni yaseDwaalkraal ngaseSannieshof.
Lokhu kwenzeke ngemuva kwezinsolo ezithi lona ugwaze intombi yakhe, kusho
amaphoyisa aseNorth West.
UCaptain Amanda Funani uthi indoda lena itholakale ilenga esihlahleni
ngentambo eqinile.
"Kukholakala ukuthi umufi ube nengxabano nentombi yakhe wase eyigwaza
ngesikere, ngaphambi kokuthi abaleke."
Kukholakala ukuthi indoda ibicabanga ukuthi intombi ishonile, nokho akubanga
njalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abayizwa eyokunyusa amaholo abanikazi bamapulazi
2012-11-08 10:00
Cape Town - Abanikazi bamapulazi aseDe Doorns, eWestern Cape, bathi angeke balugobe uphondo bavume ukwenyusa amaholo abasebenzi afike ku-R150 ngosuku.
Iphephandaba iCape Times libike lathi izingxoxo ngezindaba ezithinta amaholo, zizophinda ziqale ngoLwesihlanu.
"Kunokuphakama kwemimoya kubantu basendaweni kanjalo nabasebenzi basemapulazini, bafuna ukushubisa isiteleka," kusho uTony Ehrenreich, etshela iphephandaba.
"Lokhu okuqhubekayo kungase kudale inkinga esivunweni samagilebhisi. Kungase kuqubuke nempi njengoba abasebenzi bewotha ubomvu."
Abasebenzi baqale ukuhlangana emgwaqeni uN1, kusukela ngoMsombuluko, babe nempi bashisa namapulazi kwaba khona nababoshwayo.
UNgqongqoshe woMnyango wezeMvelo uGerrit Van Rensburg enoNgqongqoshe woMnyango wezokuPhepha koMphakathi uDan Plato kanjalo noNgqongqoshe wezemiDlalo nezamaSiko u-Ivan Meyer, bathunyelwe kubabhikishi ukuzama ukuyobehlisa ulaka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ziphatheni kahle bafundi – Cosas
2011-12-09 16:31
Durban - Uyagxekwa umkhuba wokubhiyoza kwabafundi abasuke bephothula izivivinyo zabo zokugcina kwa-matric njengoba iningi labo lidabula liphinde libhale imifaniswano, kubika iSolezwe.
Inhlangano yabafundi iCosas esifundazweni, ithi kumele abafundi bazijwayeze isiko lokuphana, babekele abanye abafundi abasuke beseza abangenawo umfaniswano wesikole.
Le nhlangano ithi baningi abafundi abasuke behlwempu abangahlomula ngale mifani-swano esuke isidatshuliwe.
Lo mkhuba usuka kudala kanti abafundi baye babeke izizathu zokuthi basuke bengeke besabuyela esikoleni ngemuva kweminyaka engu-12 ngakho benza noma yikanjani.
Abanye bathi lokhu kungenye yezindlela zokuzikhumbuza ukuthi babefunda nobani njengoba bebhalana amagama abantu abebefunda nabo.
USihlalo weCosas, uSizophila Mkhize, uthe yinto engemukelekile ukudabula imifaniswano njengoba bebaningi abaswele.
Uthe uma beqhubeka nokuwadabula kusho ukuthi ababacabangeli abanye abangasizakala abadinga imifaniswano.
UNaomi Madiehe, obefunda eSolemamba Secondary, uthe akazange awudabule umfaniswano wakhe ngoba ubekele udadewabo ozowusebenzisa ngonyaka ozayo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Isahluko 1
1
Umbono ka-Isaya, indodana ka-Amose, awubonayo ngoJuda neJerusalema emihleni ka-Uziya, noJothamu, no-Ahazi, noHezekiya, amakhosi akwaJuda.
2 Yizwani, mazulu, ubeke indlebe, mhlaba, ngokuba uJehova ukhuluma uthi: “Ngikhulisile ngiphakamisile abantwana, kepha bangihlubukile.
3 Inkabi iyamazi umniniyo nembongolo umkhombe womnikaziyo; u-Israyeli akazi, isizwe sami asiqondi.”
4 Hawu, sizwe esonayo, bantu abasindwe ngububi, nzalo yababi, bantwana abonakeleyo! Bamshiyile uJehova, bamdelele oNgcwele ka-Israyeli, babuyele emuva.
5 Ningabe nisashaywa kuphi, nisaqhubeka ukwambuka, na? Lonke ikhanda liyagula, nayo yonke inhliziyo ibuthakathaka.
6 Kusukela ematheni onyawo kuze kube sekhanda akukho okuphelele, ngamanxeba nje, nemivimbo, nemidwa emisha; akukhanywanga ubovu, akuboshwanga, akuthanjiswanga ngamafutha.
7 Izwe lakini liyihlane, imizi yenu ishisiwe ngomlilo, umhlabathi wenu udliwa ngabafokazi phambi kwenu, kuyihlane njengokuchitha kwabafokazi.
8 Indodakazi yaseSiyoni isele njengexhiba esivinini, nanjengedladla ensimini yamaselwa, nanjengomuzi ovinjezelweyo.
9 Uma uJehova Sebawoti ebengasishiyelanga insali, besiyakuba njengeSodoma, sifane neGomora.
10 Yizwani izwi likaJehova nina babusi baseSodoma, nibeke indlebe ekufundiseni kukaNkulunkulu wethu nina bantu baseGomora.
11 “Iyini kimi imihlatshelo yenu eminingi na?” usho uJehova; “ngisuthile ngeminikelo yokushiswa yezinqama nangeyamanoni amathole akhuluphalisiweyo; negazi lezinkunzi nelamawundlu nelezimpongo angithokozi ngalo.
12 Lapho nifika ukubona ubuso bami, ngubani okubize lokhu esandleni senu ukuba ninyathele amagceke ami na?
13 Ningabe nisaletha iminikelo eyize yempuphu; impepho iyisinengiso kimi; ezokwethwasa kwenyanga namasabatha nokubiza imihlangano angivumi ububi kanye nemikhosi.
14 Ezokwethwasa zenu kwenyanga nemikhosi yenu emisiweyo kuyazondwa ngumphefumulo wami; kungumthwalo phezu kwami, ngikhathele ngukukuthwala.
15 Lapho nelula izandla zenu, ngiyakufihla kini amehlo ami; yebo, lapho nenza imikhuleko eminingi, angiyikuzwa; izandla zenu zigcwele igazi.
16 Gezani, nihlanzeke, nisuse ububi bezenzo zenu phambi kwamehlo ami, niyeke ukwenza okubi.
17 Fundani ukwenza okuhle, nifune ukwahlulela, niqondise abacindezeli, nahlulele izintandane, nimele umfelokazi.
18 “Wozani-ke, sithethe indaba,” usho uJehova; “noma izono zenu zibomvu kakhulu, ziyakuba mhlophe njengeqhwa; noma zibomvu njengokububende, ziyakuba njengoboya bezimvu.
19 Uma nivuma, nilalela, niyakudla okuhle kwezwe;
20 kepha uma nala, nihlubuka, niyakudliwa yinkemba,” ngokuba umlomo kaJehova ukhulumile.
21 Yeka umuzi othembekileyo waphenduka, waba yisifebe, wena owawugcwele ukwahlulela! Ukulunga kwakuhlezi khona, kepha manje ababulali.
22 Isiliva lakho seliphendukile amanyela; iwayini lakho lixubene namanzi.
23 Izikhulu zakho ziyizihlubuki nabangane bamasela; bonke bathanda izipho, balandela imivuzo; abahluleli izintandane, nendaba yomfelokazi ayifinyeleli kubo.
24 Ngalokho ithi iNkosi uJehova Sebawoti, uMninimandla ka-Israyeli: “E, ngiyakuzikhulula kwabamelene nami, ngiziphindisele ezitheni zami,
25 ngibuyisele isandla sami kuwe, ngicwengisise impela amanyela akho, ngisuse lonke ithini lakho,
26 ngibuyisele abahluleli bakho njengakuqala, nabeluleki bakho njengasekuqaleni, andukuba ubizwe ngokuthi uMuzi Wokulunga, uMuzi Othembekileyo.”
27 ISiyoni liyakuhlengwa ngokwahlulela nabaphendukayo kulo ngokulunga.
28 Izihlubuki nezoni ziyakubhujiswa kanyekanye, nabamshiyayo uJehova bayakuqedwa.
29 “Yebo, bayakuba namahloni ngama-oki enawanxanelayo, niyangaze ngamasimu enawakhethayo.
30 Ngokuba niyakuba njenge-oki elimaqabunga alo abunile, nanjengensimu engenamanzi.
31 Abanamandla bayakuba njengefilakisi, nemisebenzi yabo njengenhlansi; bayakusha bobabili kanyekanye, akuyikubakho ocimayo.”